**บทที่ 3**

**วิธีดำเนินการวิจัย**

 การวิจัยครั้งนี้เป็นการวิจัยและพัฒนา (Research and Development) เพื่อพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายมีวัตถุประสงค์เพื่อศึกษาสภาพปัญหาและความต้องการรายวิชาเพิ่มเติมสังคมศึกษา เพื่อพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายโดยใช้กระบวนการวิจัยแบบผสานวิธี (Mixed Method Research) ซึ่งประกอบด้วยการวิจัยเชิงปริมาณ (Quantitative Method) และการวิจัยเชิงคุณภาพ (Qualitative Method) โดยดำเนินการเป็น 3 ระยะ ดังนี้

 ระยะที่ 1 การศึกษาสภาพปัญหาและความต้องการรายวิชาเพิ่มเติมสังคมศึกษา

 ระยะที่ 2 การพัฒนารายวิชาเพิ่มเติมสังคมศึกษา

 ระยะที่ 3 ทดลองใช้และประเมินประสิทธิผลรายวิชาเพิ่มเติมสังคมศึกษาที่พัฒนาขึ้น

**ระยะที่ 1 การศึกษาสภาพปัญหาและความต้องการรายวิชาเพิ่มเติมสังคมศึกษา**

 **1. การศึกษาสภาพปัญหา**

 ศึกษาข้อมูลพื้นฐานเพื่อพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายตามขั้นตอนดังนี้ 1) ศึกษาข้อมูลเชิงนโยบายการศึกษาที่เกี่ยวข้องกับความเป็นพลโลกแล้วนำข้อมูลมาวิเคราะห์สังเคราะห์ ถึงแนวนโยบายการจัดการศึกษาเพื่อพัฒนาผู้เรียนให้มีความเป็นพลโลกโดยการศึกษา แผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) พระราชบัญญัติการศึกษาพ.ศ. 2542 เป้าหมายการปฏิรูปการศึกษาในทศวรรษที่สอง (2552-2561) แผนการศึกษาของชาติ(พ.ศ. 2560 -2579) วิเคราะห์สิ่งที่คาดหวังกับสภาพที่เป็นจริงตามที่ปรากฏจากข้อมูลพื้นฐานเชิงนโยบายและเป้าหมายเกี่ยวกับความเป็นพลโลก 2) ศึกษาหลักสูตรแกนกลางการศึกษาขั้นพื้นฐานพุทธศักราช 2551 โดยการวิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 และหลักสูตรกลุ่มสาระการเรียนรู้สังคมศึกษา ศาสนาและวัฒนธรรมในระดับมัธยมศึกษาตอนปลายวิเคราะห์เนื้อหาความเป็นพลโลก เพื่อให้รายวิชาเพิ่มเติมสังคมศึกษาที่เน้นความเป็นพลโลกมีความสอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551 3) ศึกษาความคิดเห็นของนักเรียนระดับมัธยมศึกษาตอนปลายเกี่ยวกับการให้ความสำคัญต่อคุณลักษณะความเป็นพลโลกโดยใช้แบบสอบถามความคิดเห็นและนำข้อมูลมาวิเคราะห์ สังเคราะห์ เพื่อเป็นแนวทางในการกำหนดจุดมุ่งหมาย สาระการเรียนรู้ แนวทางการจัดการเรียนรู้ และแนวทางการวัดและประเมินผลตามความต้องการของผู้เรียน 4) ศึกษาเกี่ยวกับสภาพปัญหาความต้องการจำเป็นในการพัฒนารายวิชาเพิ่มเติมสังคมศึกษาจากบุคคลที่เกี่ยวข้องในด้าน หลักสูตรรายวิชาเพิ่มเติม การจัดการเรียนรู้การวัดและประเมินผลการเรียนรู้ด้านสื่อการเรียนรู้และแหล่งเรียนรู้ ความคิดเห็นและข้อเสนอแนะอื่น ๆ จากผู้บริหารสถานศึกษา ศึกษานิเทศก์ และครูผู้สอนกลุ่มสาระการเรียนรู้สังคมศึกษาศาสนาและวัฒนธรรมโดยใช้แบบสอบถาม

 **2. การศึกษาความต้องการรายวิชาเพิ่มเติมสังคมศึกษา**

 2.1 ศึกษาแนวทางเกี่ยวกับการพัฒนารายวิชาเพิ่มเติมสังคมศึกษาในด้านความสำคัญองค์ประกอบที่จำเป็นในการพัฒนารายวิชาเพิ่มเติมสังคมศึกษา สาระการเรียนรู้ การจัดกิจกรรมการเรียนรู้ และการวัดประเมินผล จากครูผู้สอนกลุ่มสาระการเรียนรู้สังคมศึกษาศาสนาและวัฒนธรรม โดยใช้แบบสัมภาษณ์

 2.2 ศึกษาความคิดเห็นและข้อเสนอแนะเกี่ยวกับการพัฒนารายวิชาเพิ่มเติมสังคมศึกษาโดยการสนทนากลุ่ม (Focus Group) กับครูผู้สอนในกลุ่มสาระการเรียนรู้สังคมศึกษาศาสนาและวัฒนธรรม แล้วนำข้อมูลที่ได้มาวิเคราะห์เนื้อหาเพื่อพัฒนารายวิชาเพิ่มเติมฉบับร่าง

 2.3 ศึกษาหลักการ แนวคิด ทฤษฎี และงานวิจัยที่เกี่ยวข้องกับการพัฒนาหลักสูตรรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

 2.4 ระบุเป้าหมายและผลลัพธ์ที่พึงประสงค์ของการพัฒนาหลักสูตรรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย

 **3. ประชากรและกลุ่มตัวอย่าง**

 3.1 ประชากร

 ประชากรที่ใช้ในการวิจัย เป็น ผู้บริหารจำนวน 80 คน ศึกษานิเทศก์ 10 คน ครูผู้สอนในกลุ่มสาระการเรียนรู้สังคมศึกษาศาสนาและวัฒนธรรมในระดับมัธยมศึกษาตอนปลายจำนวน 320 คน และ นักเรียนระดับชั้นมัธยมศึกษาตอนปลาย 70,752 คนสังกัดสำนักงานเขตพื้นที่การศึกษามัธยมศึกษาเขต 25 ปีการศึกษา 2559 จำนวน 84 โรงเรียน

 3.2 กลุ่มตัวอย่าง

 กลุ่มตัวอย่างที่ใช้ในการศึกษา ผู้บริหารจำนวน 70 คนศึกษานิเทศก์ 10 คน ครูผู้สอนกลุ่มสาระการเรียนรู้สังคมศึกษาศาสนาและวัฒนธรรมจำนวน 175 คน นักเรียนจำนวน 382 คน

 3.3 กลุ่มตัวอย่างในการเข้าร่วมสนทนากลุ่ม (Focus Group) ได้แก่ ครูผู้สอนกลุ่มสาระการเรียนรู้สังคมศึกษาศาสนาและวัฒนธรรม ระดับมัธยมศึกษาตอนปลาย สังกัดสำนักงานเขตพื้นที่การศึกษามัธยมศึกษา เขต 25 ขอนแก่น จำนวน 11 คน ได้มาโดยการเลือกแบบเจาะจง (Purposive Sampling) จากครูผู้สอนที่มีคุณสมบัติดังนี้ 1) เป็นครูผู้สอนในกลุ่มสาระการเรียนรู้สังคมศึกษาศาสนา และวัฒนธรรมในระดับมัธยมศึกษาตอนปลาย ของศูนย์พัฒนาวิชาสังคมศึกษาจังหวัดขอนแก่น สังกัดสำนักงานเขตพื้นที่การศึกษามัธยมศึกษา เขต 25 2) มีประสบการณ์สอนไม่น้อยกว่า 10 ปี 3) มีความตั้งใจและยินดีให้ความร่วมมือในการสนทนากลุ่ม

 **4. วิธีดำเนินการวิจัย**

 4.1 การศึกษาสภาพปัจจุบันปัญหา และความต้องการในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย ผู้วิจัยใช้การวิจัยเชิงสำรวจ (Survey Research) โดยใช้แบบสอบถามสำรวจความคิดเห็นของกลุ่มตัวอย่า และศึกษาข้อมูลเชิงคุณภาพโดยการสัมภาษณ์

 4.2 สนทนากลุ่มย่อย (Focus Group) กับครูผู้สอนกลุ่มสาระการเรียนรู้สังคมศึกษาศาสนา และวัฒนธรรมในระดับมัธยมศึกษาตอนปลาย จำนวน 11คน เกี่ยวกับสภาพปัจจุบันปัญหาของการจัดการเรียนรู้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย

 **5. เครื่องมือที่ใช้ในการวิจัย**

 เครื่องมือที่ใช้ในการวิจัย มีดังนี้

 5.1 แบบสอบถามความต้องการจำเป็นผู้มีส่วนเกี่ยวข้องเกี่ยวกับการพัฒนารายวิชาเพิ่ม เติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ซึ่งประกอบด้วย ผู้บริหาร ศึกษานิเทศก์ครูสังคมศึกษา และ นักเรียน

 5.2 แบบสอบถามความคิดเห็นของนักเรียนระดับมัธยมศึกษาตอนปลายเกี่ยวกับการให้ความสำคัญต่อคุณลักษณะความเป็นพลโลก

 5.3 แบบสัมภาษณ์และแบบบันทึกการสนทนากลุ่ม (Focus Group) ครูผู้สอนสังคมศึกษาระดับมัธยมศึกษาตอนปลายในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย

 **6. การสร้างเครื่องมือการวิจัย**

 ขั้นตอนการสร้างเครื่องมือที่ใช้ในการวิจัยดำเนินการดังนี้ (บุญชม ศรีสะอาด และคณะ, 2551, น. 91)

 6.1 แบบสำรวจความต้องการจำเป็นผู้ที่มีส่วนเกี่ยวข้องเกี่ยวกับการพัฒนารายวิชาเพิ่ม เติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลายซึ่งประกอบด้วย ผู้บริหาร ศึกษานิเทศก์ ครู และ นักเรียน

 6.1.1 ศึกษาเอกสารตำราเกี่ยวกับการสร้างแบบสอบถาม

 6.1.2 กำหนดประเด็นสอบถาม และสร้างแบบสอบถามฉบับร่าง

 6.1.3 นำแบบสำรวจความต้องการจำเป็นเสนออาจารย์ที่ปรึกษาวิทยานิพนธ์เพื่อตรวจสอบความถูกต้องเหมาะสม

 6.1.4 นำแบบสำรวจความต้องการจำเป็นเสนอให้ผู้เชี่ยวชาญ 7ท่านประกอบด้วย

 6.1.4.1 ผู้ช่วยศาสตราจารย์ ดร.พรทิพย์ วรกุล คุณวุฒิ คอ.ด. การวิจัยและพัฒนาหลักสูตรอาจารย์ประจำคณะมนุษยศาสตร์และสังคมศาสตร์ มหาวิทยาลัยราชภัฏมหาสารคาม

 6.1.4.2 ผู้ช่วยศาสตราจารย์ ดร.สุรกานต์ จังหาร คุณวุฒิ คอ.ด. การวิจัยและพัฒนาหลักสูตรอาจารย์ประจำคณะครุศาสตร์ มหาวิทยาลัยราชภัฏมหาสารคาม

 6.1.4.3 รองศาสตราจารย์ ดร.ประสพสุข ฤทธิเดช คุณวุฒิ ปร.ด. ไทยคดีศึกษาอาจารย์ประจำคณะครุศาสตร์ มหาวิทยาลัยราชภัฏมหาสารคาม

 6.1.4.4 อาจารย์ ดร.สมปอง ศรีกัลยา คุณวุฒิ ศษ.ด. หลักสูตรและการสอนอาจารย์ประจำคณะครุศาสตร์ มหาวิทยาลัยราชภัฏมหาสารคาม

 6.1.4.5 ดร.รุ่งนภา แสนอำนวยผล คุณวุฒิ ปร.ด. การวัดและประเมินผล ตำแหน่งศึกษานิเทศก์ วิทยฐานะ ชำนาญการพิเศษ สำนักงานเขตพื้นที่การประถมศึกษาขอนแก่น เขต 3

 6.1.4.6 นายชูชาติ สุทธิบุตร คุณวุฒิ ศษ.ม หลักสูตรและการสอน- สังคมศึกษา ตำแหน่งครู วิทยฐานะ เชี่ยวชาญ กลุ่มสาระการเรียนรู้สังคมศึกษาศาสนา และวัฒนธรรม โรงเรียนชนบทศึกษา อำเภอชนบท จังหวัดขอนแก่น

 6.1.4.7 นางเปรมจิต งานไว คุณวุฒิ ศษ.ม นวัตกรรมหลักสูตร ตำแหน่งครู วิทยฐานะ เชี่ยวชาญกลุ่มสาระการเรียนรู้สังคมศึกษาศาสนา และวัฒนธรรม โรงเรียนเมืองพลพิทยาคม อำเภอพล จังหวัดขอนแก่น

 พิจารณาตรวจสอบความถูกต้องและความเที่ยงตรงของเนื้อหา (Content Validity) และนำความคิดเห็นของผู้เชี่ยวชาญมาวิเคราะห์ค่าดัชนีความสอดคล้อง (Index of Item Objective Congruence : IOC) โดยกำหนดเกณฑ์การพิจารณา คือ

 เห็นว่าสอดคล้อง ให้คะแนน + 1

 ไม่แน่ใจ ให้คะแนน 0

 เห็นว่าไม่สอดคล้อง ให้คะแนน -1

 นำผลการพิจารณามาวิเคราะห์ค่าดัชนีความสอดคล้องโดยใช้สูตร IOC

*(3-1)*

IOC = $\frac{\sum\_{}^{}R}{N}$

 เมื่อ IOC แทน ดัชนีความสอดคล้องของเครื่องมือ

 $\sum\_{}^{}R$ แทน ผลรวมคะแนนความคิดเห็นของผู้เชี่ยวชาญ

 N แทน จำนวนผู้เชี่ยวชาญทั้งหมด

 6.1.5 นำแบบสำรวจความต้องการจำเป็นที่ปรับปรุงแก้ไขตามคำแนะนำของอาจารย์ผู้ควบคุมวิทยานิพนธ์และผู้เชี่ยวชาญแล้วไปสอบถามผู้เกี่ยวข้องซึ่งประกอบด้วย ผู้บริหาร ศึกษานิเทศก์ ครูและนักเรียน

 6.1.6 วิเคราะห์ข้อมูลที่ได้จากแบบสอบถามผู้ที่มีส่วนเกี่ยวข้องกับการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย

 6.2 แบบสัมภาษณ์ และสนทนากลุ่มย่อย (Focus Group) เพื่อศึกษาสภาพปัจจุบันปัญหาและความต้องการรายวิชาเพิ่มเติมสังคมศึกษา

 6.2.1 แบบสัมภาษณ์

 6.2.1.1 ผู้วิจัยวิเคราะห์คุณลักษณะที่ต้องการวัด ศึกษาแนวคิดทฤษฎีหลัก การเกี่ยวกับการสัมภาษณ์ การวิเคราะห์ข้อมูลพื้นฐาน ความต้องการจำเป็น เกี่ยวกับการเรียนการสอนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย เพื่อนำมาเป็นกรอบแนวทางในการสร้างแบบสัมภาษณ์

 6.2.1.2 กำหนดความหมายหรือนิยามคุณลักษณะที่ผู้วิจัยต้องการศึกษาสอบถามเรื่องของข้อมูลและความสำคัญของการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

 6.2.1.3 แบบสัมภาษณ์แบบมีโครงสร้าง เพื่อจะดำเนินการสัมภาษณ์โดยวิธีการเจาะลึก (Indepth Interview)

 6.2.1.4 เขียนข้อคำถาม ตามกรอบของการเขียนคำถามให้ชัดเจนเพื่อให้ตรงประเด็นในสิ่งที่ต้องการ

 6.2.1.5 จัดทำต้นฉบับของแบบสัมภาษณ์

 6.2.1.6 ตรวจสอบคุณภาพของแบบสัมภาษณ์ นำแบบสัมภาษณ์ที่สร้างขึ้นเสนอต่ออาจารย์ที่ปรึกษาวิทยานิพนธ์ เพื่อตรวจสอบความถูกต้องและความเหมาะสมของภาษาที่ใช้รวมถึงความครอบคลุมถึงเนื้อหาและวัตถุประสงค์ของการสัมภาษณ์เพื่อนำข้อเสนอแนะมาดำเนินการปรับปรุงประเด็นที่จะสัมภาษณ์ให้ครอบคลุมข้อมูลที่ต้องการ

 6.2.1.7 นำแบบสัมภาษณ์ที่ปรับปรุงแล้ว เสนอผู้เชี่ยวชาญจำนวน 7 ท่านเพื่อตรวจสอบความตรงภายใน แล้วนำความคิดเห็นของผู้เชี่ยวชาญมาวิเคราะห์ค่าดัชนีความสอดคล้อง (IOC) ตามแนวคิดของ (ไพศาล วรคำ, 2555, น. 262-263) จากแนวคิดผู้เชี่ยวชาญได้พิจารณาแล้วได้ค่าดัชนีความสอดคล้องตั้งแต่ 0.60-1.00

 6.2.1.8 เมื่อตรวจสอบคุณภาพของแบบสัมภาษณ์และทำการปรับปรุงแล้ว ก็จัดพิมพ์แบบสัมภาษณ์ฉบับจริง

 6.2.2 การสนทนากลุ่มย่อย (Focus Group)

ผู้วิจัยได้ดำเนินการตามขั้นตอน ที่ไพศาล วรคำ (2555, น. 215-217) กำหนดดังต่อไปนี้

 คัดเลือกผู้เข้าร่วมการสนทนากลุ่ม เพื่อให้ได้ข้อมูลที่เป็นประโยชน์สูงสุด ผู้วิจัยใช้หลักการคัดเลือกผู้เข้าร่วมการสนทนากลุ่มที่มีภูมิหลังคล้ายกันคือ เป็นครูผู้สอนในกลุ่มสาระการเรียนรู้สังคมศึกษาศาสนาและวัฒนธรรมของศูนย์พัฒนาคุณภาพการศึกษาสังคมศึกษา สังกัดสำนักงานเขตพื้นที่การศึกษามัธยมศึกษา เขต 25 มีประสบการณ์ไม่น้อยกว่า 10 ปี จำนวน 11โรง ครู 11คน ได้โดยการเลือกแบบเจาะจง จำนวน 11 คน มีแนวทางดำเนินการดังนี้ 1) กลุ่มผู้ดำเนินการจัดสนทนากลุ่ม ได้แก่ผู้ดำเนินการสนทนา จำนวน 1 คน ซึ่งผู้วิจัย จดบันทึกการสนทนา จำนวน 1 คน รวมเป็น 2 คน 2) แนวทางการสนทนากลุ่ม เรื่องการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ซึ่งมีกระบวนการในการสร้างดังนี้ 2.1) ผู้วิจัยนำผลการศึกษาเอกสารแนวคิดทฤษฎีนำมากำหนดเป็นโครงสร้างแนวคำถาม จำนวน 3 ประเด็นได้แก่ 2.1.1) ความเหมาะของรายวิชาเพิ่มเติมพลโลกศึกษา 2.1.2) ประสิทธิผลของรายวิชาเพิ่มเติมพลโลกศึกษา 2.1.3) ข้อเสนอแนะการปรับปรุงรายวิชาเพิ่มเติมพลโลกศึกษา 2.2) สร้างแบบบันทึกการสนทนากลุ่มซึ่งประกอบ ด้วยส่วนที่ 1 เป็นข้อมูลพื้นฐานในการดำเนินการสนทนากลุ่มได้แก่ ชื่อเรื่องการสนทนากลุ่ม วันเวลา สถานที่ จำนวนผู้ร่วมสนทนา ชื่อและตำแหน่งผู้ร่วมสนทนา ส่วนที่ 2 เป็นประเด็นในการสนทนากลุ่ม ตามโครงสร้างแนวคำถามที่กำหนดไว้ซึ่งประกอบด้วยคำถามหลัก และคำถามขยายที่มีความยืดหยุ่นสามารถปรับเปลี่ยนได้ตามสถานการณ์ของกลุ่ม 2.3) นำแบบการสนทนากลุ่มที่สร้างขึ้นไปให้คณะกรรมการควบคุมปริญญานิพนธ์และผู้เชี่ยวชาญพิจารณาเพื่อตรวจสอบความเหมาะสม ความถูกต้องของประเด็นคำถาม และภาษา 2.4) ปรับปรุงแบบสนทนากลุ่มตามข้อเสนอแนะของผู้เชี่ยวชาญ 2.5) นำแบบการสนทนากลุ่มไปหาประสิทธิภาพโดยไปทดลองใช้กับครูที่สอนชั้นมัธยมศึกษาตอนปลาย ที่โรงเรียนพล จำนวน 1 กลุ่ม (จำนวน 3 คน) 2.6) นำข้อมูลจากการทดลองใช้มาปรับปรุงแก้ไขข้อความของประเด็นการสนทนากลุ่มให้กระซับ และสื่อความให้ชัดเจน ไม่ยาวเกินไป

 6.3 วิธีดำเนินการวิจัย

 6.3.1 ศึกษา นโยบาย แนวคิดทฤษฎีและงานวิจัยที่เกี่ยวข้องกับการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จากเอกสาร ตำรา วารสาร บทความ หนังสือราชการ

 6.3.2 ศึกษาความเป็นมาและความสำคัญของปัญหา เพื่อให้ทราบปัญหาที่แท้จริงของการจัดการศึกษาสู่ความเป็นพลโลก ได้มีการศึกษาความคิดเห็นจากผู้ที่มีส่วนเกี่ยวข้องโดยการสอบถาม สัมภาษณ์และการสนทนากลุ่มโดยใช้แบบสอบถามสำหรับ ผู้บริหาร ศึกษานิเทศก์ ครูผู้สอนกลุ่มสาระการเรียนรู้สังคมศึกษา และนักเรียน แบบสัมภาษณ์และสนทนากลุ่มกับครูผู้สอนกลุ่มสาระการเรียนรู้สังคมศึกษาระดับมัธยมศึกษาตอนปลาย ของสำนักงานเขตพื้นที่การศึกษามัธยมศึกษาเขต 25

 6.3.3 ศึกษาแนวคิดทฤษฎีและงานวิจัยที่เกี่ยวข้องกับการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จากเอกสาร ตำรา วารสารและอินเตอร์เน็ตโดยมีจุดมุ่งหมายเพื่อเป็นการเตรียมข้อมูลและกำหนดข้อมูลพื้นฐานเกี่ยวกับความเป็นพลโลกและการพัฒนารายวิชาเพิ่มเติมสังคมศึกษา

 6.3.4 การศึกษาความคิดเห็นจากผู้ที่มีส่วนเกี่ยวข้องโดยการสัมภาษณ์ และสนทนากลุ่ม โดยครูผู้สอนกลุ่มสาระการเรียนรู้สังคมศึกษาศาสนาและวัฒนธรรมของศูนย์พัฒนาคุณภาพการศึกษาสังคมศึกษา สังกัดสำนักงานเขตพื้นที่การศึกษามัธยมศึกษา เขต 25 มีประสบการณ์สอนไม่น้อยกว่า 10 ปี จำนวน 11 คน ได้มาโดยการเลือกแบบเจาะจง

 6.4 การวิเคราะห์ข้อมูล

 6.4.1 วิเคราะห์ข้อมูลโดยใช้โปรแกรมสำเร็จรูป โดยดำเนินการวิเคราะห์ข้อมูลดังนี้

 6.4.1.1 ข้อมูลพื้นฐานของกลุ่มตัวอย่างวิเคราะห์โดยหาความถี่ (Frequency) และ ค่าร้อยละ (Percentage)

 6.4.1.2 การวิเคราะห์ข้อมูลจากแบบสัมภาษณ์ และการสนทนากลุ่มกับครูผู้ สอนกลุ่มสาระการเรียนรู้สังคมศึกษาศาสนาและวัฒนธรรมระดับมัธยมศึกษาตอนปลาย โดยการวิเคราะห์เนื้อหา (Content Analysis) และนำเสนอผลการวิเคราะห์ในลักษณะความเรียง

**ตารางที่ 3.1**

*สรุปขั้นตอนการดำเนินการวิจัย ระยะที่ 1 การศึกษาสภาพปัญหาและความต้องการรายวิชาเพิ่มเติมสังคมศึกษาด้วยกระบวนการออกแบบย้อนกับเพื่อเสริมสร้างความเป็นพลโลกของนักเรียนมัธยมศึกษาตอนปลาย*

|  |  |  |  |  |
| --- | --- | --- | --- | --- |
| วัตถุประสงค์ | วิธีการศึกษา | เครื่องมือ | แหล่งข้อมูล | ผลที่ได้ |
| 1. เพื่อศึกษาแนวนโยบายการจัดการศึกษาที่เน้นความเป็นพลโลก | 1. ศึกษาข้อมูลเชิงนโยบายทางด้านการจัดการศึกษาที่สอดคล้องเกี่ยวกับความเป็นพลโลก2. วิเคราะห์เอกสารและศึกษางานวิจัยที่เกี่ยวข้อง | เอกสารแผนพัฒนาเศรษฐกิจและสังคมแห่งชาติฉบับที่ 12 (พ.ศ.2560-2564)สิ่งตีพิมพ์พระราชบัญญัติการศึกษา พ.ศ.2542หนังสือสั่งการเป้าหมายการปฏิรูปการศึกษาใน ทศวรรษที่สอง (พ.ศ.2552-2561)เอกสารประกอบหลักสูตรการศึกษาขั้นพื้นฐาน พุทธศักราช 2551 | แผนพัฒนาเศรษฐกิจและสังคมแห่งชาติฉบับที่ 12 (พ.ศ.2560-2564)พระราชบัญญัติการศึกษา พ.ศ.2542แผนการศึกษาของชาติ (พ.ศ.2560-2579)เป้าหมายการปฏิรูปการศึกษาใน ทศวรรษที่สอง (พ.ศ.2552-2561)หลักสูตรแกนกลางการศึกษาขั้นพื้นฐานพุทธศักราช 2551 | เป้าหมายการจัดการศึกษาที่เน้นความเป็นพลโลกที่สอดคล้องกับแนวนโยบายของการพัฒนาประเทศ*(ต่อ)* |
| **ตารางที่ 3.1** (ต่อ) |  |  |
| วัตถุประสงค์ | วิธีการศึกษา | เครื่องมือ | แหล่งข้อมูล | ผลที่ได้ |
| 2. เพื่อศึกษาสภาพปัญหาและความต้องการจำเป็นต่อการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย | 2. ศึกษาสภาพปัญหาและสำรวจความต้องการจำเป็นของผู้ที่มีส่วนเกี่ยวข้องในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย3. แบบสัมภาษณ์การสนทนากลุ่มเพื่อศึกษาสภาพปัจจุบันปัญหาและความต้องการสำหรับครูสังคมศึกษาระดับมัธยมศึกษาตอนปลาย4. สนทนากลุ่มครูสังคมศึกษาที่สอนในระดับมัธยมศึกษาตอนปลาย | แบบสอบถามความคิดเห็นสำหรับผู้บริหารศึกษานิเทศก์และครูผู้สอนสังคมศึกษาแบบสำรวจความคิดเห็นสำหรับนักเรียนแบบสัมภาษณ์การสนทนากลุ่มเพื่อศึกษาสภาพปัญหาและความต้องการสำหรับครูสังคมศึกษาระดับมัธยมศึกษาตอนปลาย | ผู้บริหารโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาเขต 25 จำนวน 70 คน ศึกษานิเทศก์ 10 คน ครูผู้สอนสังคมศึกษาจำนวน 175 คน นักเรียนจำนวน 382 คนครูผู้สอนสังคมศึกษาในระดับชั้นมัธยมศึกษาตอนปลายของศูนย์พัฒนาการเรียนการสอนกลุ่มสาระการเรียนรู้สังคมศึกษาจังหวัดขอนแก่น สำนักงานเขตพื้นที่การศึกษามัธยมศึกษาเขต 25 จำนวน 11 คน | ได้ข้อมูลพื้นฐาน ปัญหาและความต้องการในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย |

 สรุป ระยะที่ 1 ได้ข้อมูลพื้นฐาน ปัญหาและความต้องการในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายซึ่งมีโครงสร้างองค์ประกอบของรายวิชาเพิ่มเติมประกอบด้วย 1) มาตรฐาน/สาระการเรียนรู้ 2) คำอธิบายรายวิชา 3) จุดประสงค์การเรียนรู้ 4) โครงสร้างรายวิชาเพิ่มเติม 5) หน่วยการเรียนรู้ 6) แผนการจัดการเรียนรู้ 7) การวัดและประเมินผล

**ระยะที่ 2 การพัฒนารายวิชาเพิ่มเติมสังคมศึกษา**

 ผู้วิจัยดำเนินการพัฒนารายวิชาเพิ่มเติมตามแนวคิดรูปแบบการพัฒนาหลักสูตรระดับรายวิชาของ Tyler (1989, pp. 200-202) ซึ่งเป็นการนำเอาผลที่ได้จากการศึกษาข้อมูลพื้นฐานในระยะที่ 1 มาพัฒนาเป็นรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ตามลำดับโครงสร้างขององค์ประกอบดังนี้

 **1. ยกร่างรายวิชาเพิ่มเติมสังคมศึกษา**

 การยกร่างรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลายได้กำหนดให้สอดคล้องกับหลักสูตรแกนกลางการศึกษาขั้นพื้นฐานพุทธศักราช 2551 ในกลุ่มสาระการเรียนรู้สังคมศึกษาศาสนาและวัฒนธรรมมาดำเนินการพัฒนาตามองค์ประกอบของรายวิชาเพิ่มเติมสังคมศึกษาที่พัฒนาขึ้น ซึ่งประกอบด้วย 1) มาตรฐาน/สาระการเรียนรู้ 2) คำอธิบายรายวิชา 3) จุดประสงค์การเรียนรู้
4) โครงสร้างรายวิชาเพิ่มเติม 5) หน่วยการเรียนรู้ 6) แผนการจัดการเรียนรู้ 7) การวัดและประเมินผล

 2. กำหนดมาตรฐานการเรียนรู้ตัวชี้วัด แผนการจัดการเรียนรู้ที่เน้นความเป็นพลโลกสำหรับนักเรียนมัธยมศึกษาซึ่งประกอบด้วย 1) มาตรฐาน/สาระการเรียนรู้ 2) คำอธิบายรายวิชา
3) จุดประสงค์การเรียนรู้ 4) โครงสร้างรายวิชาเพิ่มเติม 5) หน่วยการเรียนรู้ 6) แผนการจัดการเรียนรู้
7) การวัดและประเมินผล มีขั้นตอนในการสร้างเครื่องมือดังนี้

 2.1 มาตรฐาน/สาระการเรียนรู้

 วิเคราะห์หลักสูตรกลุ่มสาระการเรียนรู้สังคมศึกษาศาสนาและวัฒนธรรมที่สอดคล้องกับความเป็นพลโลกตามหลักสูตรแกนกลางการศึกษาขั้นพื้นฐานพุทธศักราช 2551ซึ่งประกอบด้วยสาระการเรียนรู้ดังนี้

 สาระที่ 1 ศาสนา ศีลธรรม จริยธรรม

 มาตรฐาน ส 1.1 รู้และเข้าใจประวัติ ความสำคัญ ศาสดา หลักธรรมของพระพุทธศาสนาหรือศาสนาที่ตนนับถือและศาสนาอื่น มีศรัทธาที่ถูกต้อง ยึดมั่น และปฏิบัติตามหลักธรรม เพื่ออยู่ร่วมกันอย่างสันติสุข

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1 วิเคราะห์พระพุทธศาสนาในการฝึกตนไม่ให้ประมาทมุ่งประโยชน์และสันติภาพบุคคลสังคมและโลกหรือแนวคิดของศาสนาที่ตนนับถือตามที่กำหนด | - ศาสนาทุกศาสนามุ่งประโยชน์สุขและสันติภาพแก่บุคคลสังคมและโลก- ความสำคัญของศาสนากับสันติภาพ-การขจัดความขัดแย้งเพื่ออยู่ร่วมกันอย่างสันติสุข |

 สาระที่ 2 หน้าที่พลเมือง วัฒนธรรม และการดำเนินชีวิตในสังคม

 มาตรฐาน ส 2.1 : ประพฤติปฏิบัติตนตามหน้าที่ของการเป็นพลเมืองดีตามกฎหมายประเพณีและวัฒนธรรมไทยดำรงชีวิตอยู่ร่วมสังคมไทยและสังคมโลกอย่างสันติสุข

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1 วิเคราะห์ปฏิบัติตามกฎหมายที่เกี่ยวข้องกับ ตนเอง ครอบครัว ชุมชน ประเทศชาติและสังคมโลกตัวชี้วัดข้อที่ 3 ปฏิบัติตนและมีส่วนสนับสนุนให้ผู้อื่นประพฤติปฏิบัติเพื่อเป็นพลเมืองดีของประเทศชาติและสังคมโลก | - ปฏิญญาสากลว่าด้วยสิทธิมนุษยชน - กฎหมายมนุษยธรรม- คุณลักษณะพลเมืองดีของประเทศชาติและสังคมโลกการเคารพกฎหมายและกติกาสังคม เคารพสิทธิเสรีภาพของตนเองและบุคคลอื่น |

 มาตรฐาน ส 2.2 : เข้าใจระบบการเมืองการปกครองในสังคมปัจจุบัน ยึดมั่น ศรัทธา และธำรงไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นพระประมุข

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 2 เสนอแนวทางทางการเมืองการปกครองที่นำไปสู่ความเข้าใจและการประสานประโยชน์ร่วมกันระหว่างประเทศ | - การสร้างความสัมพันธ์ระหว่างประเทศ- การประสานประโยชน์ร่วมกันระหว่างประเทศ- การแลกเปลี่ยนเพื่อช่วยเหลือและส่งเสริมด้านวัฒนธรรม การศึกษา เศรษฐกิจ สังคม |

 สาระที่ 3 เศรษฐศาสตร์

 มาตรฐาน ส 3.2 : เข้าใจสถาบันทางเศรษฐกิจต่างๆ ความสัมพันธ์ทางเศรษฐกิจและความจำเป็นของการร่วมมือกันทางเศรษฐกิจในสังคมโลก

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 2 วิเคราะห์ผลกระทบของการเปิดเสรีทางเศรษฐกิจในยุคโลกาภิวัตน์ที่มีผลต่อสังคมไทย | - วิวัฒนาการของการเปิดเสรีทางเศรษฐกิจในยุคโลกาภิวัตน์ของไทย- ปัจจัยทางเศรษฐกิจที่มีผลต่อการเปิดเสรีทางเศรษฐกิจของประเทศ- ผลกระทบของการเปิดเสรีทางเศรษฐกิจของประเทศที่มีต่อภาคการเกษตร –ภาคอุตสาหกรรม ภาคการค้าและบริการ- การค้าการลงทุนระหว่างประเทศ |
| ตัวชี้วัดข้อที่ 3วิเคราะห์ผลดีผลเสียของความร่วมมือทางเศรษฐกิจระหว่างประเทศในรูปแบบต่าง ๆ | - แนวคิดพื้นฐานที่เกี่ยวข้องกับการค้าระหว่างประเทศ- บทบาทขององค์การความร่วมมือทางเศรษฐกิจที่สำคัญในภูมิภาคต่าง ๆ ของโลก- ปัจจัยต่าง ๆ ที่นำไปสู่การพึ่งพาการแข่งขัน การขัดแย้ง และการประสานประโยชน์ทางเศรษฐกิจ- ตัวอย่างเหตุการณ์ที่นำไปสู่การพึ่งพาทางเศรษฐกิจ- ผลกระทบจากการดำเนินกิจกรรมทางเศรษฐกิจระหว่างประเทศ- ปัจจัยต่าง ๆ ที่นำไปสู่การพึ่งพา การแข่งขันการขัดแย้งและการประสานประโยชน์ทางเศรษฐกิจวิธีการกีดกันทางการค้าในการค้าระหว่างประเทศ |

 สาระที่ 4 ประวัติศาสตร์

 มาตรฐาน ส 4.2 : เข้าใจพัฒนาการของมนุษยชาติจากอดีตจนถึงปัจจุบัน ในด้านความสัมพันธ์และการเปลี่ยนแปลงของเหตุการณ์อย่างต่อเนื่อง ตระหนักถึงความสำคัญและสามารถวิเคราะห์ผลกระทบที่เกิดขึ้น

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1 วิเคราะห์อิทธิพลของอารยธรรมโบราณและการติดต่อระหว่างโลกตัวชี้วัดข้อที่ 2 สร้างองค์ความรู้ใหม่ทางประวัติศาสตร์โดยใช้วิธีการทางประวัติศาสตร์อย่างเป็นระบบโลกตะวันออกกับโลกตะวันตกที่มีผลต่อพัฒนาการและการเปลี่ยนแปลงของโลก | - อารยธรรมของโลกยุคโบราณได้แก่อารยธรรมลุ่มแม่น้ำไทกรีส-ยูเฟรตีส ไนล์ ฮวงโห สินธุและอารยธรรมกรีกโรมัน- การติดต่อระหว่างโลกตะวันออกกับโลกตะวันตกและอิทธิพลทางวัฒนธรรมที่มีต่อกันและกัน |

 สาระที่ 5 ภูมิศาสตร์

 มาตรฐาน ส 5.1 : เข้าใจลักษณะของโลกทางกายภาพและความสัมพันธ์ของสรรพสิ่ง ซึ่งมีผลต่อกันและกันในระบบของธรรมชาติ ในแผนที่และเครื่องมือทางภูมิศาสตร์ ในการค้นหา วิเคราะห์ สรุปและใช้ข้อมูลภูมิสารสนเทศอย่างมีประสิทธิภาพ

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1ใช้เครื่องมือทางภูมิศาสตร์ในการรวบรวมวิเคราะห์และนำเสนอข้อมูลภูมิสารสนเทศอย่างมีประสิทธิภาพตัวชี้วัดข้อที่ 2วิเคราะห์อิทธิพลของสภาพภูมิศาสตร์ซึ่งทำให้เกิดปัญหาทางกายภาพหรือภัยพิบัติทางธรรมชาติในประเทศไทยและภูมิภาคต่างๆของโลกตัวชี้วัดข้อที่ 4 ประเมินการเปลี่ยนแปลงธรรมชาติในโลกว่าเป็นผลมาจากการกระทำของมนุษย์และหรือธรรมชาติ | -เครื่องมือทางภูมิศาสตร์ให้ข้อมูลและข่าวสารภูมิลักษณ์ ภูมิอากาศและภูมิสังคมไทยและภูมิภาคต่างๆของโลก-ปัจจัยทางกายภาพหรือภัยพิบัติทางธรรมชาติในประเทศไทยและภูมิภาคต่างๆของโลก-การเปลี่ยนแปลงลักษณะทางกายภาพในส่วนต่างๆของโลก-การเกิดภูมิสังคมใหม่ของโลก-การเปลี่ยนแปลงธรรมชาติในโลกเช่น ภาวะโลกร้อน ความแห้งแล้ง สภาพอากาศแปรปรวน |

 มาตรฐาน ส 5.2 : เข้าใจปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม และจิตสำนึก อนุรักษ์ทรัพยากร และสิ่งแวดล้อมเพื่อการพัฒนาที่ยั่งยืน

|  |  |
| --- | --- |
| ตัวชี้วัด | สาระการเรียนรู้ที่เน้นความเป็นพลโลก |
| ตัวชี้วัดข้อที่ 1 วิเคราะห์สถานการณ์และวิกฤตการณ์ด้านทรัพยากรและธรรมชาติและสิ่งแวดล้อมของประเทศไทยและโลกตัวชี้วัดข้อที่ 2 ระบุมาตรการป้องกันและแก้ปัญหาบทบาทขององค์การและการประสานความร่วมมือทั้งในและนอกประเทศเกี่ยวกับกฎหมายสิ่งแวดล้อมการจัดการทรัพยากรธรรมชาติและสิ่งแวดล้อมตัวชี้วัดข้อที่ 3 ระบุแนวทางการอนุรักษ์ทรัพยากรธรรมชาติและสิ่งแวดล้อมในภูมิภาคต่าง ๆ ของโลก | - การเปลี่ยนแปลงลักษณะทางกายภาพในส่วนต่าง ๆ ของโลกที่มีผลต่อการเกิดภูมิสังคมใหม่ ๆ ในโลก- วิกฤตการณ์ด้านทรัพยากรธรรมชาติและสิ่งแวดล้อมของประเทศไทยและโลก- มาตรการป้องกันและแก้ไขปัญหาบทบาทขององค์การและการประสานความร่วมมือทั้งในประเทศและนอกประเทศกฎหมายสิ่งแวดล้อมการจัดการทรัพยากรธรรมชาติและสิ่งแวดล้อม- การอนุรักษ์ทรัพยากรธรรมชาติและสิ่งแวดล้อมในภูมิภาคต่างๆของโลก |

 2.2 คำอธิบายรายวิชาเพิ่มเติม

รายวิชาพลโลกศึกษากลุ่มสาระการเรียนรู้สังคมศึกษาศาสนาและวัฒนธรรม

ระดับมัธยมศึกษาตอนปลาย

........................................................................................................................................

 ศึกษา และสร้างความคิดรวบยอด เกี่ยวกับ หลักธรรมทางศาสนาที่สำคัญของโลกที่มุ่งประโยชน์สุขและสันติภาพแก่สังคมโลก คุณลักษณะพลเมืองดีของประเทศชาติ และสังคมโลก ความหลากหลายทางวัฒนธรรม ระบบเศรษฐกิจของโลกในปัจจุบัน ความร่วมมือทางเศรษฐกิจที่สำคัญในภูมิภาคต่าง ๆ ของโลก อารยธรรมที่สำคัญของโลก วิกฤตการณ์ด้านทรัพยากรธรรมชาติและสิ่งแวดล้อมของประเทศไทยและโลก การอนุรักษ์ทรัพยากรธรรมชาติและสิ่งแวดล้อมในภูมิภาคต่าง ๆ ของโลก

 โดยใช้กระบวนการสร้างความรู้ กระบวนการคิดอย่างเป็นระบบ กระบวนการแก้ปัญหา กระบวนการตัดสินใจความสามารถในการวินิจฉัย กระบวนการแสวงหาและการใช้แหล่งความรู้ การจัดการเกี่ยวกับข้อมูล กระบวนการทำงานกลุ่ม เพื่อให้มีความรู้ความเข้าใจ เกี่ยวกับการเปลี่ยนแปลงของโลก เห็นคุณค่าในศักยภาพแห่งตนและผู้อื่น มีขันติธรรม ยอมรับในความหลากหลาย ชื่นชมเห็นคุณค่าในความแตกต่าง มีทรรศนะกว้างในการมองโลก เห็นแก่ประโยชน์ส่วนรวม ยอมรับในการปฏิบัติตามกติกาและกฎเกณฑ์ของสังคม และมีจิตสำนึกในความเป็นพลโลก

 2.3 จุดประสงค์การเรียนรู้

 2.3.1 สามารถปฏิบัติตามหลักธรรมสำคัญในการอยู่ร่วมกันอย่างสันติสุขของศาสนาทุกศาสนาที่สำคัญของโลก ส่งเสริมสนับสนุนให้บุคคลอื่นเห็นความสำคัญของการทำความดีต่อกัน

 2.3.2 สามารถวิเคราะห์ความหลากหลายทางวัฒนธรรม ขนบธรรมเนียมประเพณี และแบบแผนในการดำรงชีวิตของผู้คนในที่ต่างๆทั้งในระดับประเทศและภูมิภาคต่างๆของโลก

 2.3.3 ตระหนักถึงการปฏิบัติตนและมีส่วนสนับสนุนผู้อื่น ประพฤติปฏิบัติเพื่อเป็นพลเมืองดีของประเทศชาติและสังคมโลกมีความรับผิดชอบในฐานะพลเมืองดีตามระบอบประชาธิปไตย

 2.3.4 มีความรู้และความเข้าใจถึงระบบเศรษฐกิจของโลกยุคใหม่

 2.3.5 สามารถอภิปรายการเปลี่ยนแปลงและการพัฒนาของมนุษย์ชาติในสังคมโลกอดีตถึงปัจจุบัน

 2.3.6 สามารถวิเคราะห์สภาพปัจจุบันและปัญหาของโลกและเสนอแนะแนวทางการแก้ปัญหาของโลกโดยใช้วิธีสันติและการประนีประนอม

 2.3.7 สามารถวิเคราะห์สภาวการณ์ทางธรรมชาติและสิ่งแวดล้อมในระดับโลกที่มีผลกระทบต่อเศรษฐกิจ สังคม และวัฒนธรรม

 2.3.8 ตระหนักถึงวิกฤตการณ์ด้านทรัพยากรธรรมชาติและสิ่งแวดล้อมในภูมิภาคต่าง ๆ ของโลกและแนวทางในการร่วมมือกันแก้ไขและพัฒนาทรัพยากรธรรมชาติและสิ่งแวดล้อมที่ยั่งยืน

 2.4 โครงสร้างรายวิชาเพิ่มเติมพลโลกศึกษา

รายวิชาเพิ่มเติมพลโลกศึกษา เป็นรายวิชาเพิ่มเติมที่จัดให้นักเรียนมัธยมศึกษาตอนปลายได้เลือกศึกษา ตลอดระยะเวลา 1 ภาคเรียน ใช้เวลาเรียน 1 ชั่วโมงต่อสัปดาห์ รวมทั้งสิ้น 20 สัปดาห์ เป็นเวลา 20 ชั่วโมง

| ชื่อหน่วยการเรียนรู้ | สาระสำคัญ | มาตรฐานการเรียนรู้ตัวชี้วัด | จำนวนชั่วโมง |
| --- | --- | --- | --- |
| หน่วยที่ 1 ศาสนธรรมค้ำจุนโลก  | ศาสนาทุกศาสนาต่างมีจุดมุ่งหมายที่สำคัญคือต้องการให้มนุษย์เป็นคนดีและให้มนุษยชาติในสังคมโลกอยู่ร่วมกันอย่างสันติสุขคุณธรรมและหลักธรรมของทุกศาสนาได้กำหนดพฤติกรรมให้ปฏิบัติศาสนาเป็นเครื่องมือสานสัมพันธ์ให้เกิดความสามัคคีเป็นน้ำหนึ่งใจเดียวกันการนับถือศาสนาแม้จะแตกต่างกันแต่คำสอนย่อมทำให้เกิดแรงศรัทธาและเป็นที่ยึดเหนี่ยวจิตใจผู้นับถือจะนำหลักคำสอนไปใช้ในการดำเนินชีวิตประจำวันอย่างมีความสุข | ส 1.1 ม.4-6/10ส 1.1ม.4-6/17ส 1.1 ม.4-6/18ส 1.1 ม.4-6/21ส 1.2 ม.4-6/17 | 4 |
| หน่วยที่ 2 เราทั้งผองคือพี่น้องกัน | การเป็นพลเมืองดีของประเทศชาติและสังคมโลกทุกสังคมต้องรู้จักรับฟังความคิดเห็นของคนอื่น มีความรับผิดชอบต่อตนเองและสังคมมีส่วนร่วมในการปกครอง ป้องกันประเทศชาติให้ปลอดภัยในทุกด้าน เป็นผู้มีคุณธรรมและจริยธรรมและดำรงชีวิตอยู่อย่างเหมาะสมในฐานะพลเมืองดีของสังคมไทยและสังคมโลก | ส 2.1 ม.4-6/1ส 2.1 ม.4-6/3ส 2.1 ม.4-6/4 | 4 |
| หน่วยที่ 3 เศรษฐกิจก้าวไกล | ระบบเศรษฐกิจที่ถือเป็นส่วนหนึ่งของสังคม ซึ่งมีความแตกต่างกันไปในแต่ละประเทศ สามารถแบ่งประเภทของระบบเศรษฐกิจได้ 3 ระบบ คือ ระบบเศรษฐกิจแบบทุนนิยมระบบเศรษฐกิจแบบสังคมนิคม และระบบเศรษฐกิจแบบผสม โดยแต่ละระบบจะมีแนวคิดและวิธีการในการจัดสรรทรัพยากรที่แตกต่างกันทำให้เกิดกิจกรรมทางด้านเศรษฐกิจที่หลากหลาย | ส 3.1 ม.4-6/1ส 3.2 ม.4-6/2ส 3.2 ม.4-6/3 | 4 |
| หน่วยที่ 4 อดีตมวลมนุษยชาติ  | ประวัติศาสตร์เป็นเรื่องราวที่เกี่ยวข้องกับสังคมมนุษย์ในอดีตที่สร้างสรรค์ความเจริญรุ่งเรืองหรือความเสื่อมที่ควรศึกษาเพื่อความเข้าใจในอดีตนำมามาปรับใช้ในปัจจุบันเพื่อก้าวสู่อนาคตที่ดี | ส 4.2 ม.4-6/1ส 4.2 ม.4-6/2ส 4.2 ม.4-6/4 | 4 |
| หน่วยที่ ภูมิศาสตร์สิ่งแวดล้อมโลก | ธรรมชาติและสิ่งแวดล้อมมีความสำคัญต่อมนุษย์และสิ่งมีชีวิตอื่นๆปฏิสัมพันธ์ระหว่างมนุษย์กับสภาพแวดล้อมทางกายภาพที่ก่อให้เกิดการสร้างสรรค์วัฒนธรรม การมีจิตสำนึกและมีส่วนร่วมในการอนุรักษ์ทรัพยากรและสิ่งแวดล้อมเป็นสิ่งสำคัญในการพัฒนาที่ยั่งยืน | ส 5.1 ม.4-6/2ส 5.1 ม.4-6/3ส 5.1 ม.4-6/4ส 5.2 ม.4-6/1ส 5.2 ม.4-6/3ส 5.2 ม.4-6/5 | 4 |
| รวมทั้งหมด (ชั่วโมง) |  | 20 |

 2.5 หน่วยการเรียนรู้รายวิชาเพิ่มเติมพลโลกศึกษาระดับมัธยมศึกษาตอนปลาย

#

***ภาพที่ 3.1*** หน่วยการเรียนรู้รายวิชาเพิ่มเติม พลโลกศึกษาระดับมัธยมศึกษาตอนปลาย

 การอ่าน การเขียน การสรุป การสืบค้น แหล่งข้อมูลออนไลน์

ภาษาไทย การงานอาชีพและเทคโนโลยี

ศาสนาสำคัญของโลก

 ศาสนธรรมค้ำจุนโลก

 ค่านิยม คุณธรรม จริยธรรมในสังคมโลก

 ศิลปศึกษา ภาษาไทย

 การจัดป้ายนิเทศ

 การนำเสนอ การอภิปราย การสรุป

การทำผังมโนทัศน์

***ภาพที่ 3.2*** ศาสนธรรมค้ำจุนโลก เวลาเรียน 4 ชั่วโมง

 ทักษะการทำงานกลุ่ม ทักษะการประเมินข้อมูล ทักษะการสืบสอบ

 สังคมศึกษา พลเมืองดีของประเทศชาติและสังคมโลก วิทยาศาสตร์

ทักษะปฏิบัติ

 ภาษาไทย การงานอาชีพและเทคโนโลยี

การนำเสนอ การอภิปราย ทักษะการใช้สื่อ IT นำเสนอ

เราทั้งผองคือพี่น้องกัน

 ทักษะการสื่อสาร

 การสืบค้นข้อมูล

สิทธิมนุษยชน

 ภาษาไทย

การงานอาชีพและเทคโนโลยี

 การรายงานผ่านสื่อ IT

ทักษะการใช้ IT การอภิปราย

การนำเสนอ

***ภาพที่ 3.3*** เราทั้งผองคือพี่น้องกันเวลาเรียน 4 ชั่วโมง

 การสืบค้นข้อมูลผ่าน IT การวิเคราะห์ข้อมูล การเขียนรายงาน

 การงานอาชีพและเทคโนโลยี การบันทึก การพูดนำเสนอ

 ภาษาไทย

 ระบบเศรษฐกิจโลกปัจจุบัน

 การสรุป

 เศรษฐกิจก้าวไกล

 การออกแบบแผ่นพับ ทักษะกระบวนการกลุ่ม

 ศิลปศึกษา ความสัมพันธ์ทางเศรษฐกิจระหว่างประเทศ สังคมศึกษา

 การสื่อความหมายข้อมูล เศรษฐกิจพอเพียง

 ด้วยภาพ ตาราง กับเศรษฐกิจโลก

***ภาพที่ 3.4*** เศรษฐกิจก้าวไกลเวลาเรียน 4 ชั่วโมง

 การสืบค้นข้อมูล การอภิปราย

 สรุปจับประเด็นสำคัญ

การงานอาชีพและเทคโนโลยี ประวัติศาสตร์อารยธรรม ภาษาไทย

การจัดระบบข้อมูล ย่อความและเรียงความให้น่าสนใจ

 อดีตมวลมนุษยชาติ

 วิกฤตการณ์สำคัญของโลกอดีตถึงปัจจุบัน

 สังคมศึกษาศาสนาและวัฒนธรรม

 สงครามครูเสด สงครามโลกครั้งที่ 1-2 สงครามเย็น

 การก่อการร้าย วิกฤตการณ์ทางธรรมชาติ

 และสิ่งแวดล้อม

***ภาพที่ 3.5*** อดีตมวลมนุษยชาติเวลาเรียน 4 ชั่วโมง

ปัญหา/สาเหตุ สถิติ ข้อมูลตัวเลข

 การประเมิน

 สถานการณ์ทรัพยากรธรรมชาติและสิ่งแวดล้อมโลก คณิตศาสตร์

วิทยาศาสตร์ การคำนวณ การสรุปข้อมูล

 ผลกระทบ

การวิเคราะห์ข้อมูล

ภูมิศาสตร์สิ่งแวดล้อมโลก

การอนุรักษ์ทรัพยากรธรรมชาติและสิ่งแวดล้อมโลก

 การสืบค้นข้อมูล การเขียนสรุป

 การอภิปราย

 การงานอาชีพและเทคโนโลยี

 การนำเสนอ ภาษาไทย

 การจัดระบบข้อมูล

การนำเสนอแนวทางการอนุรักษ์

 ทรัพยากรธรรมชาติและสิ่งแวดล้อมโลก

***ภาพที่ 3.6*** ภูมิศาสตร์สิ่งแวดล้อมโลกเวลาเรียน 4 ชั่วโมง

 2.6 แผนการจัดการเรียนรู้

 การจัดทำแผนการจัดการเรียนรู้รายวิชาเพิ่มเติมสังคมด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย จำนวน 5 หน่วยการเรียนรู้ จำนวนแผนการจัดการเรียนรู้ 10 แผนการจัดการเรียนรู้ เวลาเรียน 20 ชั่วโมง

|  |  |  |  |
| --- | --- | --- | --- |
| หน่วยการเรียนรู้ | แผนการจัดการเรียนรู้เรื่อง | จุดประสงค์การเรียนรู้ข้อที่ | จำนวนชั่วโมง |
| หน่วยที่ 1 ศาสนธรรมค้ำจุนโลก  | - ศาสนาสำคัญของโลก- ค่านิยม คุณธรรม จริยธรรมในสังคมโลก | 1 | 22 |
| หน่วยที่ 2 เราทั้งผองคือพี่น้องกัน | - การเมืองการปกครองของโลกในศตวรรษที่ 21- สังคมและวัฒนธรรมโลกในศตวรรษที่ 21 | 2,3 | 22 |
| หน่วยที่ 3 เศรษฐกิจก้าวไกล | - เศรษฐกิจของโลกศตวรรษที่ 21- ความสัมพันธ์ทางเศรษฐกิจของสังคมโลก | 4 | 22 |
| หน่วยที่ 4 อดีตมวลมนุษยชาติ  | - ประวัติศาสตร์อารยธรรมโลก- วิกฤตการณ์สำคัญของโลกอดีตถึงปัจจุบัน | 5,6 | 22 |
| หน่วยที่ 5 ธรรมชาติและสิ่งแวดล้อมโลก | - ทรัพยากรธรรมชาติและสิ่งแวดล้อมโลก- การอนุรักษ์ทรัพยากรธรรมชาติและสิ่งแวดล้อมโลก | 7,8 | 22 |
| รวมทั้งหมด (ชั่วโมง) |  | 20 |

 2.7 การวัดและประเมินผล

 ในการวัดและประเมินผลการจัดการเรียนรู้รายวิชาเพิ่มเติมสังคมด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย เน้นการประเมินผลการเรียนรู้ตามสภาพจริงใช้เครื่องมือที่หลากหลาย ได้แก่ แบบทดสอบ ประเมินผลสัมฤทธิ์ทางการเรียน และเปรียบเทียบก่อนและหลัง การวิเคราะห์ข้อมูลการเรียนรู้ของผู้เรียน การสังเกต และการสัมภาษณ์ พิจารณาคุณภาพของการปฏิบัติหรือชิ้นงานตามความสอดคล้องของจุดประสงค์การเรียนรู้ โดยเครื่องมือที่ใช้ในการประเมินได้แก่

 แบบทดสอบวัดผลสัมฤทธิ์ทางการเรียนจำนวน 60 ข้อ

 แบบสอบถามความคิดเห็น

 แบบประเมินคุณลักษณะความเป็นพลโลก

 แบบบันทึกพฤติกรรมการเรียนรู้

 แบบให้คะแนนชิ้นงาน

 **2. การตรวจสอบคุณภาพรายวิชาเพิ่มเติมโดยผู้ทรงคุณวุฒิ**

 โดยการวิพากษ์รายวิชาเพิ่มเติมโดยผู้ทรงคุณวุฒิ จำนวน 6คน ประกอบด้วย

 2.1 ผู้ช่วยศาสตราจารย์ ดร.นิราศจันทรจิตร คุณวุฒิ ค.ด. หลักสูตรและการสอนอาจารย์ประจำภาควิชาหลักสูตรและการสอน คณะศึกษาศาสตร์ มหาวิทยาลัยมหาสารคาม

 2.2 ผู้ช่วยศาสตราจารย์ ดร.สุรกานต์ จังหาร คุณวุฒิ คอ.ด. การวิจัยและพัฒนาหลักสูตรอาจารย์ประจำคณะครุศาสตร์ มหาวิทยาลัยราชภัฏมหาสารคาม

 2.3 ผู้ช่วยศาสตราจารย์ ดร.ภูษิต บุญทองเถิง คุณวุฒิ ศษ.ด. หลักสูตรและการสอนอาจารย์ประจำคณะครุศาสตร์ มหาวิทยาลัยราชภัฏมหาสารคาม

 2.4 ผู้ช่วยศาสตราจารย์ ดร.สมาน เอกพิมพ์ คุณวุฒิ ปร.ด. หลักสูตรและการเรียนการสอนอาจารย์ประจำคณะครุศาสตร์ มหาวิทยาลัยราชภัฏมหาสารคาม

 2.5 อาจารย์ ดร.สมปอง ศรีกัลยา คุณวุฒิ ศษ.ด. หลักสูตรและการสอนอาจารย์ประจำคณะครุศาสตร์ มหาวิทยาลัยราชภัฏมหาสารคาม

 2.6 ดร.อำไพพิศ เกตุวงศ์ คุณวุฒิ ปร.ด. วัฒนธรรมศาสตร์ ตำแหน่งศึกษานิเทศก์ วิทยฐานะ ชำนาญการพิเศษ สำนักงานเขตพื้นที่การประถมศึกษามหาสารคาม เขต 1

 เพื่อตรวจสอบความเหมาะสมของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย 1) นำข้อมูลที่ใช้ในการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายซึ่งประกอบไปด้วยแนวนโยบาย หลักการแนวคิด วัตถุประสงค์ของรายวิชา โครงสร้างเนื้อหาของรายวิชา การจัดกิจกรรมการเรียนรู้ สื่อการเรียนรู้ การวัดและประเมินผล 2) นำรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายที่ผ่านการตรวจสอบจากอาจารย์ที่ปรึกษาวิทยานิพนธ์แล้วเสนอผู้เชี่ยวชาญเพื่อสรุปหาประเด็นความสอดคล้องความเป็นไปได้และข้อเสนอแนะเพื่อการปรับปรุงซึ่งผู้เชี่ยวชาญให้ข้อเสนอแนะดังนี้ 2.1) โครงสร้างรายวิชาที่มีจำนวนชั่วโมงและเนื้อหามากและกว้างเกินไปควรปรับให้อยู่ในระดับพอดีและเนื้อหาควรเน้นประเด็นที่สำคัญของโลกและเจาะลึกเป็น
เรื่อง ๆ ที่สำคัญ 2.2) คำอธิบายรายวิชาและผลการเรียนรู้ยังมีบางส่วนที่ต้องปรับปรุงให้เกิดความสมบูรณ์ชัดเจนที่สื่อถึงรายวิชา ความเป็นพลโลก 2.3) คุณลักษณะความเป็นพลโลกที่สำคัญสำหรับโลกในยุคปัจจุบันควรวิเคราะห์จัดลำดับว่ามีอะไรบ้างที่จำเป็นเร่งด่วนต่อการพัฒนาผู้เรียนให้เป็นพลเมืองโลกควรวิเคราะห์ให้สอดคล้องกับบริบทสังคมและสิ่งแวดล้อมของผู้เรียน 2.4) เกณฑ์การประเมินคุณลักษณะอันพึงประสงค์ของผู้เรียนแต่ละแผนจัดการเรียนรู้สอดคล้องกับคุณลักษณะความเป็นพลโลกของผู้เรียนหรือไม่ 2.5) อธิบายแนวทางการจัดการเรียนแบบย้อนกลับ พร้อมแนวทางการวัดประเมินผลให้ชัดเจน

 ขั้นที่ 1 ประเมินคุณภาพรายวิชาเพิ่มเติมสังคมศึกษาโดยผู้ทรงคุณวุฒิ

 1. การประเมินคุณภาพรายวิชาเพิ่มเติมสังคมศึกษาโดยผู้ทรงคุณวุฒิ ดำเนินการดังนี้

 1.1 สร้างเครื่องมือประเมินคุณภาพรายวิชาเพิ่มเติมสังคมศึกษา เพื่อให้ผู้ทรง - คุณวุฒิประเมินความสอดคล้องภายในรายวิชาสังคมศึกษา ซึ่งประกอบด้วยผู้ทรงคุณวุฒิด้านหลักสูตรและด้านการสอนสังคมศึกษา แบบประเมินคุณภาพรายวิชาเพิ่มเติมสังคมศึกษาที่สร้างขึ้นประยุกต์จากแบบประเมินของ Pratt (1980, pp. 298-300), Wulf and Schave (1984, pp. 137-139) มีลักษณะเป็นมาตราส่วนประมาณค่า 5 ระดับ ดังนี้

 มีคุณภาพระดับดีมาก ให้ 5 คะแนน

 มีคุณภาพระดับดี ให้ 4 คะแนน

 มีคุณภาพระดับปานกลาง ให้ 3 คะแนน

 มีคุณภาพระดับต่ำ ให้ 2 คะแนน

 มีคุณภาพระดับต่ำมาก ให้ 1 คะแนน

 1.2 นำรายวิชาเพิ่มเติมสังคมศึกษาและแบบประเมินคุณภาพรายวิชาเพิ่มเติมสังคมศึกษาที่สร้างขึ้นไปให้ผู้ทรงคุณวุฒิด้านหลักสูตรและด้านการสอนสังคมศึกษา จำนวน 5 ท่าน พิจารณาและให้ข้อเสนอแนะนำข้อมูลจากแบบประเมินคุณภาพรายวิชาเพิ่มเติมสังคมศึกษาของผู้ทรงคุณวุฒิมาวิเคราะห์ค่าเฉลี่ยของระดับคุณภาพ โดยกำหนดเกณฑ์ตามแนวคิดประคอง กรรณสูต (2524, น. 73) ดังนี้

 ค่าเฉลี่ย 4.50-5.00 หมายถึง มีคุณภาพระดับดีมาก

 ค่าเฉลี่ย 3.50-4.49 หมายถึง มีคุณภาพระดับดี

 ค่าเฉลี่ย 2.50-3.49 หมายถึง มีคุณภาพระดับปานกลาง

 ค่าเฉลี่ย 1.50-2.49 หมายถึง มีคุณภาพระดับต่ำ

 ค่าเฉลี่ย 1.00-1.49 หมายถึง มีคุณภาพระดับต่ำมาก

 ผลการประเมินคุณภาพรายวิชาเพิ่มเติมสังคมศึกษาโดยผู้ทรงคุณวุฒิ พบว่าผู้ทรงคุณวุฒิทั้ง5 ท่านมีความเห็นว่ารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย ที่พัฒนาขึ้น มีคุณภาพดีมาก มีความเหมาะสมดีแล้ว และให้ข้อเสนอแนะในการปรับปรุงรายวิชาเพิ่มเติมสังคมศึกษา

 1.3 นำผลการประเมินคุณภาพรายวิชาเพิ่มเติมสังคมศึกษาและข้อเสนอแนะของผู้ทรงคุณวุฒิมาปรับปรุงรายวิชาเพิ่มเติมสังคมศึกษาก่อนนำไปทดลองใช้

 ขั้นที่ 2 ประเมินคุณภาพรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย โดยการนำไปทดลองใช้ดำเนินการดังนี้ 1) การประเมินคุณภาพรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย เป็นการประเมินผลการเรียนรู้ตามจุดมุ่งหมายของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย 2) เครื่องมือที่ใช้ในการวิจัย ได้แก่หน่วยการเรียนรู้ และแผนการจัดการเรียนรู้รายชั่วโมงการประเมินคุณภาพรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย โดยการนำไปทดลองดำเนินการดังนี้ 2.1) สร้างเครื่องมือที่ใช้ในการทดลอง จำนวน 2 ชนิดได้แก่หน่วยการเรียนรู้ และแผนการจัดการเรียนรู้รายชั่วโมง รายละเอียดในการพัฒนาเครื่องมือแต่ละชนิดมีดังนี้ 2.1.1) ศึกษาและวิเคราะห์ข้อมูลจากเอกสาร ตำราหรืองานวิจัยเกี่ยวกับการออกแบบหน่วยการเรียนรู้ด้วยกระบวนการออกแบบย้อนกลับเพื่อใช้ในการจัดทำหน่วยการเรียนรู้ที่เน้นความเป็นพลโลก 2.1.2) นำรายวิชาเพิ่มเติมสังคมศึกษาที่พัฒนาขึ้น คำอธิบายรายวิชา และโครงการสอนซึ่งครอบคลุมเวลาเรียนทั้งหมด 20 ชั่วโมง มาจัดทำหน่วยการเรียนรู้ 5 หน่วยการเรียนรู้ เพื่อใช้สอนเป็นเวลา 10 สัปดาห์ สอนสัปดาห์ละ 2 ชั่วโมง ในเวลา 1 ภาคเรียน หน่วยการเรียนประกอบด้วยข้อต่อไปนี้ 2.1.2.1) เป้าหมายการเรียนรู้ ได้แก่ ชื่อหน่วยการเรียนรู้ ชื่อหน่วย เวลา มาตรฐานการเรียนรู้และผลการเรียนรู้ 2.1.2.2) การประเมินผลการเรียนรู้ ได้ ผลงานที่นักเรียนต้องทำและวิธีการประเมิน 2.1.2.3) วางแผนการจัดการเรียนรู้ ได้แก่กิจกรรมการเรียนรู้ สื่อการเรียนรู้ และแหล่งการเรียนรู้และจัดทำรายละเอียดของการประเมิน/เกณฑ์การประเมินแบบรูบริคส์ 3) ออกแบบหน่วยการเรียนรู้อิงมาตรฐานด้วยกระบวนการออกแบบย้อนกลับ ตามแนวคิดของ Winggins and McTighe (2006, pp. 72-74) ซึ่งมีขั้นตอนที่สำคัญ 3 ขั้นตอนดังนี้ 3.1) ระบุเป้าหมายที่ต้องการ 3.2) ระบุหลักฐานการประเมินที่ยอมรับได้ 3.3) วางแผน การจัดกิจกรรมการเรียนการสอน

 **3. ปรับปรุงแก้ไขรายวิชาเพิ่มเติมสังคมศึกษาตามข้อเสนอแนะของผู้เชี่ยวชาญ**

 3.1 นำรายวิชาเพิ่มเติมสังคมศึกษาที่ปรับปรุงแก้ไขแล้ว เสนอผู้เชี่ยวชาญประเมินความสอดคล้องดังนี้

 เห็นว่าสอดคล้อง ให้คะแนน +1

 ไม่แน่ใจ ให้คะแนน 0

 เห็นว่าไม่สอดคล้อง ให้คะแนน -1

 นำผลการพิจารณามาวิเคราะห์ค่าดัชนีความสอดคล้องโดยใช้สูตร IOC

IOC = $\frac{\sum\_{}^{}R}{N}$

*(3-2)*

 เมื่อ IOC แทน ดัชนีความสอดคล้องของเครื่องมือ

 $\sum\_{}^{}R$ แทน ผลรวมคะแนนความคิดเห็นของผู้เชี่ยวชาญ

 N แทน จำนวนผู้เชี่ยวชาญทั้งหมด

 ผลการพิจารณาจากความคิดเห็นของผู้เชี่ยวชาญ พบว่า รายวิชาเพิ่มเติมที่พัฒนาขึ้นมีความสอดคล้องตั้งแต่ 0.67 ถึง 1.00

 **4. ทดลองใช้รายวิชาเพิ่มเติมสังคมศึกษา**

เพื่อตรวจสอบความเป็นไปได้ในการใช้รายวิชาเพิ่มเติมในสถานการณ์จริงและศึกษาปัญหาและอุปสรรค ระหว่างการใช้รายวิชาเพิ่มเติมโดยการสร้างเครื่องมือประกอบรายวิชาเพิ่มเติมสังคมศึกษา ประกอบด้วย แผนการจัดการเรียนรู้ แบบทดสอบวัดผลสัมฤทธิ์ทางการเรียน แบบประเมินคุณลักษณะพึงประสงค์ที่สอดคล้องกับความเป็นพลโลก แบบประเมินความคิดเห็นของผู้เรียนดังรายละเอียดดังนี้

 4.1 แผนการจัดการเรียนรู้ ศึกษาหลักสูตรแกนกลางกลุ่มสาระการเรียนรู้สังคมศึกษาศาสนาและวัฒนธรรมที่เน้นความเป็นพลโลกและการจัดกิจกรรมการเรียนรู้แบบย้อนกลับ ที่เน้นผู้เรียนเป็นสำคัญ ซึ่งประกอบไปด้วย เป้าหมาย มาตรฐานการเรียนรู้ ผลการเรียนรู้ สาระสำคัญ กิจกรรมการเรียนรู้ คุณลักษณะอันพึงประสงค์ ผลงานที่ต้องการ สื่อและแหล่งเรียนรู้ การวัดและประเมินผล เครื่องมือในการวัดประเมินผล เกณฑ์การประเมิน

 4.2 นำแผนการจัดการเรียนรู้ เสนออาจารย์ที่ปรึกษาวิทยานิพนธ์ เพื่อตรวจพิจารณาความสอดคล้องของจุดประสงค์การเรียนรู้ เนื้อหา นำมาปรับปรุงตามข้อเสนอแนะ

 4.3 นำแผนการจัดการเรียนรู้ ที่ปรับปรุงแล้ว นำเสนอผู้เชี่ยวชาญจำนวน 7 คนเพื่อตรวจพิจารณาความสอดคล้องของจุดประสงค์การเรียนรู้ เนื้อหา ขั้นตอนการจัดกิจกรรมการเรียนรู้

 4.4 นำแผนการจัดการเรียนรู้ มาปรับปรุงตามข้อเสนอแนะของผู้ทรงคุณวุฒิเชี่ยวชาญดังนี้

 4.4.1 กิจกรรมการเรียนรู้แบบย้อนกลับได้มาจากทฤษฎีการเรียนรู้อะไรบ้าง มีรูปแบบอย่างไรควรบอกให้ชัดเจน

 4.4.2 แบบประเมินพฤติกรรมที่พึงประสงค์ของผู้เรียน ควรเปลี่ยนเป็นแบบประเมินคุณลักษณะความเป็นพลโลกด้านความมีวินัย การมีจิตสาธารณะและความรับผิดชอบ ตามลำดับที่ได้จัดความสำคัญเอาไว้ในขั้นตอนความต้องการจำเป็นขั้นตอนที่ 1

 4.4.3 นำเสนอรูปแบบการเรียนรู้ด้วยกระบวนการออกแบบย้อนกลับให้ชัดเจน

 4.5 นำแผนการจัดการเรียนรู้ที่ปรับปรุงแล้วเสนอผู้เชี่ยวชาญ เพื่อประเมิน โดยใช้หลัก เกณฑ์การให้คะแนนตามแบบประเมินของ ประคอง กรรณสูต (2524, น. 73) เป็นมาตราส่วนประมาณค่า (Rating Scale) ซึ่งมี 5 ระดับคือ

 มีความเหมาะสมมากที่สุด ให้ 5 คะแนน

 มีความเหมาะสมมาก ให้ 4 คะแนน

 มีความเหมาะสมปานกลาง ให้ 3 คะแนน

 มีความเหมาะสมน้อย ให้ 2 คะแนน

 มีความเหมาะสมน้อยที่สุด ให้ 1 คะแนน

 การแปลความหมายของค่าเฉลี่ยน้ำหนักคะแนน เทียบกับเกณฑ์ดังนี้

 ค่าเฉลี่ย 4.51-5.00 หมายถึง ระดับมากที่สุด

 ค่าเฉลี่ย 3.51-4.50 หมายถึง ระดับมาก

 ค่าเฉลี่ย 2.51-3.50 หมายถึง ระดับปานกลาง

 ค่าเฉลี่ย1.51-2.50 หมายถึง ระดับน้อย

 ค่าเฉลี่ย1.00-1.50 หมายถึง ระดับน้อยที่สุด

 ผลการประเมินแผนการจัดการเรียนรู้ โดยผู้เชี่ยวชาญทั้ง 7 คนมีค่าเฉลี่ยโดยรวม เท่ากับ 4.57 หมายความว่ามีความเหมาะสมมากที่สุด

 4.6 แบบทดสอบวัดผลสัมฤทธิ์ทางการเรียน มีลักษณะเป็นแบบทดสอบแบบปรนัยชนิดเลือกตอบ 4 ตัวเลือก จำนวน 60 ข้อ โดยมีขั้นตอนในการสร้างดังนี้

 4.6.1 ศึกษาวิธีการสร้างแบบทดสอบและหลักเกณฑ์การให้คะแนนจากเอกสารและงานวิจัยที่เกี่ยวข้องกับการสร้างแบบทดสอบ การประเมินผลภาคปฏิบัติ และคู่มือการวัดและประเมินผลตามหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้สังคมศึกษาศาสนาและวัฒนธรรม

 4.6.2 สร้างแบบทดสอบให้สอดคล้องกับผลการเรียนรู้และครอบคลุมเนื้อหาโดยจัดทำตารางวิเคราะห์เนื้อหา และกำหนดน้ำหนักเนื้อหาตามความสำคัญ จากนั้นจึงกำหนดจำนวนข้อสอบทั้งหมดที่ต้องการใช้จริง โดยสร้างข้อสอบตามเนื้อหาวิชา สำหรับข้อสอบที่จัดครั้งนี้เป็นข้อสอบแบบปรนัยชนิดเลือกตอบ (Multiple Choice) 4 ตัวเลือก จำนวน 60 ข้อ ใช้ทดสอบก่อนเรียนและหลังเรียน มีวิธีตรวจให้คะแนน ตอบถูกให้ 1 คะแนน ตอบผิดได้ 0 คะแนน

 4.6.3 นำแบบทดสอบวัดผลการเรียนรู้ที่สร้างขึ้นเสนออาจารย์ที่ปรึกษาและผู้เชี่ยวชาญจำนวน 7 คน เพื่อตรวจสอบความเที่ยงตรงเชิงเนื้อหาโดยพิจารณาความสอดคล้องเป็นรายข้อของแบบทดสอบกับผลการเรียนรู้ แล้วนำความคิดเห็นของผู้เชี่ยวชาญมาหาค่าดัชนีความสอดคล้องโดยกำหนดเกณฑ์การพิจารณา คือ

 เห็นว่าสอดคล้อง ให้คะแนน +1

 ไม่แน่ใจ ให้คะแนน 0

 เห็นว่าไม่สอดคล้อง ให้คะแนน -1

 จากนั้นนำค่าดัชนีความสอดคล้องที่ได้มาเปรียบเทียบกับเกณฑ์ในการพิจารณาความคิดเห็นของผู้เชี่ยวชาญ โดยค่าดัชนีความสอดคล้องมีค่ามากกว่า 0.5

 4.6.4 นำแบบทดสอบที่ได้รับการตรวจสอบความเที่ยงตรงเชิงเนื้อหามาปรับปรุงแก้ไขแล้วนำไปทดลองกับนักเรียนชั้นมัธยมศึกษาปีที่ 5 ที่ไม่ใช่กลุ่มตัวอย่างจำนวน 30 คน โดยใช้แบบทดสอบกับนักเรียนจำนวน 30คน เพื่อหาค่าความยากง่าย (p) ค่าอำนาจจำแนก (r) โดยการวิเคราะห์รายข้อกำหนดค่าความยากง่าย (p)อยู่ระหว่าง 0.20 - 0.80 และค่าอำนาจจำแนก (r) มีค่า ตั้งแต่ 0.02 ขึ้นไป เพื่อคัดเลือกแบบทดสอบก่อนเรียนและหลังเรียนตามเกณฑ์ดังกล่าวจำนวน 2 ฉบับ ฉบับละ 60 ข้อ

 4.6.5 นำแบบทดสอบที่หาความเชื่อมั่นแล้วไปทดสอบผลการเรียนรู้ก่อนและหลังใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาปีที่ 5 โรงเรียนแวงน้อยศึกษาจำนวน 40 คน

 4.7 ประเมินคุณลักษณะอันพึงประสงค์ของผู้เรียนที่สอดคล้องกับความเป็นพลโลก การสร้างแบบวัดคุณลักษณะอันพึงประสงค์ที่สอดคล้องกับความเป็นพลโลกผู้วิจัยได้นำเอาผลจากการวิเคราะห์และการสังเคราะห์ข้อมูลคุณลักษณะความเป็นพลโลกที่มีความสำคัญคือ ด้านความมีวินัยและการมีจิตสาธารณะ โดยการดำเนินการดังนี้ 1) ศึกษาแนวทางการพัฒนา การวัดประเมินคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐานพุทธศักราช 2551 (กระทรวงศึกษาธิการ, 2553ค, น. 3-201) 2) นำแบบวัดคุณลักษณะด้านมีวินัย มีจิตสาธารณะ และความรับผิดชอบ เสนออาจารย์ที่ปรึกษาวิทยานิพนธ์ เพื่อตรวจสอบความเที่ยงตรงเชิงเนื้อหา ความเหมาะสมของภาษาที่ใช้ นำมาปรับปรุงข้อคำถามและระดับคะแนนในแต่ละข้อให้มีความเด่นชัดในการให้คะแนน 3) นำแบบวัดคุณลักษณะด้านความมีวินัย มีจิตสาธารณะ และความรับผิดชอบ เสนอผู้เชี่ยวชาญชุดเดิมเพื่อพิจารณาความเที่ยงเชิงเนื้อหา ความเหมาะสมของภาษาที่ใช้ นำมาปรับปรุงตามข้อเสนอแนะ จากนั้นนำแบบวัดคุณลักษณะด้านความมีวินัยและการมีจิตสาธารณะ เสนอผู้เชี่ยวชาญประเมินความสอดคล้องเพื่อนำมาสร้างแบบสังเกตพฤติกรรมผู้เรียนเพื่อประเมินคุณลักษณะอันพึงประสงค์ด้านความมีวินัย มีจิตสาธารณะและความรับผิดชอบ โดยใช้แบบมาตรประมาณค่ามีความตรงเชิงเนื้อหาได้ผ่านการพิจารณาจากผู้เชี่ยวชาญการตรวจสอบความตรงของเครื่องมือวัดคุณลักษณะด้านมีวินัย มีจิตสาธารณะ และความรับผิดชอบ มีค่าดัชนีความสอดคล้อง ระหว่าง .50-1.00 และหาค่าความเที่ยงโดยใช้สูตรสัมประสิทธิ์แอลฟา (α- Coefficient) ของคอนบราค มีค่าความเที่ยง .95

 4.8 แบบสอบถามความคิดเห็นของผู้เรียนที่มีต่อการเรียนรายวิชาเพิ่มเติมสังคมศึกษาที่พัฒนาขึ้น เป็นแบบประเมินที่ผู้วิจัยได้ใช้สอบถามความคิดเห็นของผู้เรียน ภายหลังการเรียนรายวิชาเพิ่มเติมสังคมศึกษาแล้วมีขั้นตอนในการสร้างดังนี้ 1) ศึกษาเอกสาร ตำราและงานวิจัยที่เกี่ยวข้องกับการสร้างแบบสอบถาม 2) กำหนดโครงสร้างของแบบสอบถามหรือประเด็นที่ต้องการวัด 3) สร้างแบบสอบถามตามโครงสร้างที่กำหนด ซึ่งมีลักษณะเป็นแบบมาตราส่วนประมาณค่า 5 ระดับ คือ มากที่สุด มาก ปานกลาง น้อย น้อยที่สุด 4) นำแบบสอบถามความคิดเห็นที่สร้างขึ้น เสนอที่ปรึกษาวิทยานิพนธ์ เพื่อตรวจสอบความตรง ความสอดคล้อง ของแบบสอบถามกับจุดประสงค์ ปรับปรุงแก้ไข 5) นำแบบสอบถามความคิดเห็นที่ปรับปรุงแล้ว เสนอต่อผู้เชี่ยวชาญ เพื่อตรวจสอบความตรง ความสอดคล้องของแบบสอบถามกับจุดประสงค์ของการวัด และตรวจสอบความเหมาะสมของการใช้ภาษาแล้วนำมาปรับปรุงแบบ 6) นำแบบสอบถามความคิดเห็นที่ได้ปรับปรุงพร้อมแบบประเมินเสนอผู้เชี่ยวชาญ ผลการประเมิน พบว่า แบบสอบถามที่สร้างขึ้นมีค่า IOC ตั้งแต่ 0.60 –1.00 7) นำไปทดลองใช้กับนักเรียน ชั้นมัธยมศึกษาปีที่ 5 โรงเรียนสะอาดวิทยาคาร สำนักงานเขตพื้นที่การศึกษามัธยมศึกษาเขต 25 จำนวน 30 คน ที่ไม่ใช่กลุ่มตัวอย่าง 8) วิเคราะห์หาค่าอำนาจจำแนกของแบบสอบถามความคิดเห็นเป็นรายข้อ โดยใช้วิธี Item- Total Correlation พบว่า แบบสอบถามมีค่าอำนาจจำแนกรายข้อตั้งแต่ 0.06 - 0.87 และวิเคราะห์ความเชื่อมั่นของแบบสอบถามทั้งฉบับ โดยหาค่าสัมประสิทธิ์แอลฟา ( α- Coefficient) ของคอนบราค มีค่าความเชื่อมั่น 0.83 9) จัดพิมพ์แบบสอบถามความคิดเห็นฉบับสมบูรณ์เพื่อนำไปใช้ทดลองกับกลุ่มตัวอย่างต่อไป

**ตารางที่ 3.2**

*สรุปขั้นตอนการดำเนินการวิจัย ระยะที่ 2 ตอนที่ 1 ศึกษาข้อมูลพื้นฐานการพัฒนารายวิชาเพิ่มเติมสังคมศึกษาด้วยกระบวนการออกแบบย้อนกับเพื่อเสริมสร้างความเป็นพลโลกของนักเรียนมัธยมศึกษาตอนปลาย*

|  |  |  |  |  |
| --- | --- | --- | --- | --- |
| วัตถุประสงค์ | วิธีการศึกษา | เครื่องมือ | แหล่งข้อมูล | ผลที่ได้ |
| 1. เพื่อการสร้างและพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย | 1. ศึกษาหลักการแนวคิดทฤษฎี การพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับ2. วิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 เพื่อศึกษารายละเอียดเนื้อหาวิชาในกลุ่มสาระการเรียนรู้สังคมศึกษาศาสนาและวัฒนธรรมที่สามารถนำมาพัฒนาเป็นรายวิชาเพิ่มเติมเพื่อเสริมสร้างความเป็นพลโลก | 1. เอกสารหลักการแนวคิดทฤษฎี การพัฒนารายวิชาเพิ่มเติมสังคมศึกษาด้วยกระบวนการออกแบบย้อนกลับ2. สร้างตารางวิเคราะห์หลักสูตรกลุ่มสาระการเรียนรู้สังคมศึกษาศาสนาและวัฒนธรรมในหลักสูตรแกนกลางการศึกษาขั้นพื้นฐาน พุทธศักราช 2551  | 1. เอกสารงานวิจัยเกี่ยวกับการพัฒนารายวิชาเพิ่มเติมแบบย้อนกลับ2. สิ่งตีพิมพ์เอกสารตำราหลักการพัฒนาหลักสูตรของนักวิชาการและนักการศึกษา3. วารสาร บทความ4. เอกสารหลักสูตรแกนกลางการศึกษาขั้นพื้นฐาน พุทธศักราช 2551 | 1. หลักการแนวคิดทฤษฎีการพัฒนารายวิชาเพิ่มเติม,กระบวนการออกแบบย้อนกลับ และความเป็นพลโลก2. ได้วิสัยทัศน์ หลักการ จุดหมายหลักสูตรแกนกลางการศึกษาขั้นพื้นฐานพุทธศักราช 2551ที่มุ่งเน้นความเป็นพลโลก |

**ตารางที่ 3.3**

*สรุปขั้นตอนการดำเนินการวิจัย ระยะที่ 2 ตอนที่ 2 กำหนดโครงร่างของรายวิชาเพิ่มเติมสังคมศึกษาด้วยกระบวนการออกแบบย้อนกับเพื่อเสริมสร้างความเป็นพลโลกของนักเรียนมัธยมศึกษาตอนปลาย*

|  |  |  |  |  |
| --- | --- | --- | --- | --- |
| วัตถุประสงค์ | วิธีการศึกษา | เครื่องมือ | แหล่งข้อมูล | ผลที่ได้ |
| 1. เพื่อกำหนดโครงร่างรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย | 1. นำผลการวิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 มาพัฒนาเป็นรายวิชาเพิ่มเติมสังคมศึกษา2. กำหนดมาตรฐานการเรียนรู้ตัวชี้วัด แผนการจัดการเรียนรู้ที่เน้นความเป็นพลโลกสำหรับนักเรียนมัธยมศึกษาซึ่งประกอบด้วย ชื่อแผนการจัดการเรียนรู้ เวลาเรียน สาระสำคัญ เนื้อหา จุดประสงค์กิจกรรมการเรียนรู้ สื่อการเรียนรู้ การวัดและประเมินผล | 1. ผลจากตารางวิเคราะห์หลักสูตร | 1. เอกสารหลักสูตรแกนกลางการศึกษาขั้นพื้นฐาน พุทธศักราช 25512. หลักสูตรกลุ่มสาระการเรียนรู้สังคมศึกษาศาสนาและวัฒนธรรม | ได้โครงร่างรายวิชาซึ่งประกอบด้วย 1. มาตรฐาน/สาระการเรียนรู้ 2. คำอธิบายรายวิชา3. จุดประสงค์การเรียนรู้ 4. โครงสร้างรายวิชาเพิ่มเติม 5. หน่วยการเรียนรู้ 6. แผนการจัดการเรียนรู้ 7. การวัดและประเมินผล  |
| 2. ประเมินความเหมาะสมรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย | 1. ประเมินความเหมาะสมส่วนประกอบของรายวิชาเพิ่มเติมโดยผู้เชี่ยวชาญ/ผู้ทรงคุณวุฒิ2. ทดลองใช้เพื่อตรวจสอบความเป็นไปได้ในการใช้รายวิชาเพิ่มเติม พลโลกศึกษาในสถานการณ์จริงตลอดจนศึกษาปัญหาระหว่างการใช้รายวิชาเพิ่มเติมก่อนนำไปใช้กับกลุ่มตัวอย่าง | 1. แบบประเมินคุณภาพรายวิชาเพิ่มเติม2. แบบประเมินความสอดคล้อง | 1. รายวิชาเพิ่มเติม พลโลกศึกษา ที่พัฒนาขึ้น2. ผู้เชี่ยวชาญจำนวน 7 คนคือ ด้านหลักสูตรและการสอน 3 คนด้านการวัดประเมินผล 2 คน ด้านเนื้อหาวิชา 2 คน | 1. ได้ทราบความเหมาะสมของรายวิชาเพิ่มเติมพลโลกศึกษาที่พัฒนาขึ้น2. ได้รายวิชาเพิ่มเติมที่ผ่าน ปรับปรุงแนะนำ โดยผู้ผู้เชี่ยวชาญ/ผู้ทรงคุณวุฒิ พร้อมที่จะนำไปใช้จริง |

**ระยะที่ 3 ทดลองใช้และประเมินประสิทธิผลรายวิชาเพิ่มเติมสังคมศึกษา**

 การศึกษาผลการใช้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย เป็นขั้นตอนการประเมินผลและปรับปรุงรายวิชาเพิ่มเติม หลังการนำรายวิชาเพิ่มเติมไปทดลองใช้กับผู้เรียนที่ไม่ใช่กลุ่มตัวอย่าง
1) เพื่อศึกษาประสิทธิภาพของรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย 2) เพื่อเปรียบเทียบผลสัมฤทธิ์ทางการเรียนของนักเรียน เมื่อเรียนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย 3) เพื่อประเมินคุณลักษณะความเป็นพลโลกในด้านมีวินัยมีจิตสาธารณะเห็นประโยชน์ส่วนรวมและมีความรับผิดชอบต่อตนเองและสังคมจากการเรียนรายวิชาเพิ่มเติม พลโลกศึกษา 4) เพื่อศึกษาความคิดเห็นของผู้เรียนที่มีต่อรายวิชาเพิ่มเติมด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย

 **1. ประชากรและกลุ่มตัวอย่าง**

 1.1 ประชากร

 ประชารในครั้งนี้ได้แก่นักเรียนมัธยมศึกษาปีที่ 5 สังกัดสำนักงานเขตพื้นที่การศึกษามัธยมศึกษาเขต 25 จำนวน 84 โรงเรียน จำนวน 10,452 คน

 1.2 กลุ่มตัวอย่าง

 กลุ่มตัวอย่างในการวิจัยครั้งนี้ได้มาจากการสุ่มอย่างง่าย (Simple Random Sampling) ได้แก่ นักเรียนชั้นมัธยมศึกษาปีที่ 5 โรงเรียนแวงน้อยศึกษา อำเภอแวงน้อย จังหวัดขอนแก่น สำนักงานเขตพื้นที่การศึกษามัธยมศึกษา เขต 25 ปีการศึกษา 2559 ซึ่งมีการจัดห้องเรียนแบบคละความสามารถทางการเรียน คือ มีทั้งนักเรียนที่เรียนเก่ง ปานกลาง และอ่อน จำนวน 3 ห้องเรียน จับสลากได้ 1 ห้องเรียน จำนวน 40 คน

 **2. ตัวแปรศึกษา**

 ตัวแปรที่ใช้ในการศึกษาวิจัยครั้งนี้ประกอบด้วยตัวแปร 2 ประเภทคือ

 2.1 ตัวแปรอิสระ (Independent Variable) ได้แก่การจัดการเรียนการสอนด้วยรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกของนักเรียนมัธยมศึกษาตอนปลาย

 2.2 ตัวแปรตาม (Dependent Variables) มีดังนี้ 1) ผลสัมฤทธิ์ทางการเรียนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกสำหรับนักเรียนมัธยมศึกษาตอนปลาย 2) คุณลักษณะความเป็นพลโลกด้านมีวินัยมีจิตสาธารณะและความรับผิดชอบที่สอดคล้องกับคุณลักษณะอันพึงประสงค์ของผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 3) ความคิดเห็นต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างลักษณะความเป็นพลโลกสำหรับนักเรียนมัธยมศึกษาตอนปลาย

 **3. แผนการวิจัย**

การวิจัยครั้งนี้เป็นลักษณะการวิจัยและพัฒนา (Research and Development) ผู้วิจัยดำเนินการทดลองตามแบบแผนการวิจัยเชิงทดลองขั้นพื้นฐาน (Pre Experimental Design) แบบ One Group Pretest -Posttest Design (Tuckman, 1999, p. 160) ดังนี้

 T1 X T2

 T1 หมายถึง การทดสอบก่อนการเรียนรายวิชาเพิ่มเติมพลโลกศึกษา

 X หมายถึง การจัดการเรียนรู้ตามรายวิชาเพิ่มเติมพลโลกศึกษาที่พัฒนาขึ้น

 T2 หมายถึง การทดสอบหลังการเรียนรายวิชาเพิ่มเติมพลโลกศึกษา

 **4. เนื้อหา**

 เนื้อหาที่นำมาสร้างแผนการจัดการเรียนรู้เป็นเนื้อหาในกลุ่มสาระการเรียนรู้สังคมศึกษาศาสนาและวัฒนธรรมทั้ง 5 สาระการเรียนรู้ได้แก่ สาระศาสนา ศีลธรรมจริยธรรม สาระหน้าที่พลเมืองและการดำเนินชีวิตในสังคม สาระเศรษฐศาสตร์ สาระประวัติศาสตร์ และสาระภูมิศาสตร์ ระดับมัธยมศึกษาตอนปลาย ได้จากการวิเคราะห์หลักสูตรแกนกลางการศึกษาขั้นพื้นฐาน พุทธศักราช 2551 ที่สอดคล้องกับความเป็นพลโลก

 **5. ระยะเวลาที่ใช้ในการทดลอง**

การจัดการเรียนการสอนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลาย แผนการจัดการเรียนรู้ 10 แผนการจัดการเรียนรู้ ในภาคเรียนที่ 2 ปีการศึกษา 2559 เป็นเวลา 10 สัปดาห์ ๆ ละ2 ชั่วโมง รวมทั้งสิ้น 20 ชั่วโมง

 **6. เครื่องมือที่ใช้ในการวิจัย**

 เครื่องมือที่ใช้ในการวิจัยในการทดลองภาคสนามนี้มี 2 ประเภท คือ เครื่องมือจัดกระทำและเครื่องมือที่ใช้ในการเก็บรวบรวมข้อมูล

 6.1 เครื่องมือจัดกระทำได้แก่ แผนการจัดการเรียนรู้รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลาย

 6.2 เครื่องมือที่ใช้ในการเก็บรวบรวมข้อมูล ได้แก่

 6.2.1 แบบทดสอบก่อนเรียนและหลังเรียนรายวิชาพลโลกศึกษาเปรียบเทียบคะแนนก่อนการทดลอง (Pretest) และหลังดำเนินการทดลอง (Posttest) จนเสร็จสิ้นแล้วโดยใช้การทดสอบค่าที (t-test dependent)

 6.2.2 แบบประเมินคุณลักษณะความเป็นพลโลกในด้านมีวินัยมีจิตสาธารณะและความรับผิดชอบจากการเรียนรายวิชาเพิ่มเติม พลโลกศึกษา (สำนักวิชาการและมาตรฐานการศึกษา สำนักงานคณะกรรมการการศึกษาขั้นพื้นฐาน,2551.)

 6.2.3 แบบสอบถามความคิดเห็นผู้เรียนที่มีต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย มีลักษณะเป็นการสอบถามความรู้สึกของนักเรียนที่มีต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลาย เป็นแบบมาตราประมาณค่า (Rating Scale) 5 ระดับ จำนวน 1 ฉบับมีขั้นตอนการสร้างดังนี้

 6.2.3.1 ศึกษาการสร้างแบบสอบถามความคิดเห็นตามวิธีของ Best (1986, pp. 181 - 182)

 6.2.3.2 สร้างแบบสอบถามความคิดเห็นของนักเรียนที่มีต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลาย เป็นมาตราส่วนประมาณค่า(Rating Scale) 5 ระดับของไลเคิร์ท สอบถามความพึงพอใจ 4 ตอน คือ ด้านครูผู้สอน ด้านกิจกรรมการเรียนการสอน ด้านวัดและประเมินผล และด้านภาพรวมของรูปแบบการเรียนการสอน โดยกำหนดค่าระดับความคิดเห็นแต่ละช่วงคะแนนและความหมายดังนี้

 ระดับ 5 หมายถึง พึงพอใจมากที่สุด

 ระดับ 4 หมายถึง พึงพอใจมาก

 ระดับ 3 หมายถึง พึงพอใจปานกลาง

 ระดับ 2 หมายถึง พึงพอใจน้อย

 ระดับ 1 หมายถึง พึงพอใจน้อยสุด

 6.2.3.3 นำแบบสอบถามความคิดเห็นที่สร้างขึ้นไปให้อาจารย์ผู้ควบคุมวิทยานิพนธ์และผู้เชี่ยวชาญ 7 ท่าน ด้านเนื้อหา ภาษา และวัดผล เพื่อตรวจสอบความเที่ยงตรง (Content Validity) ภาษาที่ใช้และนำมาหาค่าดัชนีความสอดคล้อง (Index of Item Objective Congruence : IOC) โดยกำหนดเกณฑ์การพิจารณา คือ

 เห็นว่าสอดคล้อง ให้คะแนน +1

 ไม่แน่ใจ ให้คะแนน 0

 เห็นว่าไม่สอดคล้อง ให้คะแนน -1

 นำผลการพิจารณามาวิเคราะห์ค่าดัชนีความสอดคล้องโดยใช้สูตร IOC

IOC = $\frac{\sum\_{}^{}R}{N}$

*(3-3)*

 เมื่อ IOC แทน ดัชนีความสอดคล้องของเครื่องมือ

 $\sum\_{}^{}R$ แทน ผลรวมคะแนนความคิดเห็นของผู้เชี่ยวชาญ

 N แทน จำนวนผู้เชี่ยวชาญทั้งหมด

 นำข้อมูลที่รวบรวมจากความคิดเห็นของผู้เชี่ยวชาญมาคำนวณค่าดัชนีความสอดคล้อง (IOC) (Index of Item Objective Congruence : IOC) ตั้ง 0.50 ขึ้นไป และปรับปรุงแก้ไขเกี่ยวกับรายละเอียดของภาษาให้เหมาะสมกับหัวข้อในด้านต่าง ๆ ได้ค่าดัชนีความสอดคล้องเท่ากับ 0.60 -1.00

 6.2.3.4 นำแบบสอบถามความคิดเห็นที่ปรับปรุงแล้วไปสอบถามนักเรียนชั้นมัธยมศึกษาปีที่ 5 ที่เป็นกลุ่มตัวอย่าง จำนวน 40 คน ในขั้นการนำรูปแบบการเรียนการสอนไปใช้ทดลอง

 6.2.3.5 นำข้อมูลที่ได้จากการสอบถามความคิดเห็นของผู้เรียนที่มีต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย โรงเรียนแวงน้อยศึกษาซึ่งกำลังเรียนในภาคเรียนที่ 2 ปีการศึกษา 2559 มาวิเคราะห์ข้อมูลค่าเฉลี่ย ค่าเบี่ยงเบนมาตรฐาน และการวิเคราะห์เนื้อหา (Content Analysis)

 **7. สถิติที่ใช้ในการวิจัย**

 7.1 วิเคราะห์ข้อมูลผลการทดสอบผลสัมฤทธิ์ทางการเรียน ก่อนการทดลอง (Pretest) และหลังการทดลองจนเสร็จสิ้นแล้ว (Posttest) ด้วยค่าเฉลี่ย ($\overline{X}$) ค่าเบี่ยงเบนมาตรฐาน (S.D.) และค่าที
(t-test dependent) และการเปรียบเทียบการผ่านเกณฑ์ร้อยละ 80 ของจำนวนผู้เรียนที่เรียนรายวิชาเพิ่มเติมสังคมศึกษา

 7.2 วิเคราะห์ข้อมูลผลการสอบถามความคิดเห็นผู้นักเรียนที่มีต่อรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกสำหรับนักเรียนมัธยมศึกษาตอนปลาย โดยใช้ค่าเฉลี่ย ($\overline{X}$) และส่วนเบี่ยงเบนมาตรฐาน (S.D.) และการวิเคราะห์เนื้อหา (Content Analysis)

 การทดลองใช้รายวิชาเพิ่มเติมสังคมศึกษาตามแบบแผนดังกล่าว มีขั้นตอนดังนี้ 1) สุ่มโรงเรียนที่จะใช้เป็นกลุ่มตัวอย่างเพื่อดำเนินการทดลอง โดยใช้การสุ่มแบบเจาะจง 2) กลุ่มตัวอย่างเป็นนักเรียนชั้นมัธยมศึกษาปีที่ 5 โรงเรียนแวงน้อยศึกษา อำเภอแวงน้อย จังหวัดขอนแก่น สำนักงานเขตพื้นที่การศึกษามัธยมศึกษา เขต 25 3) ทดลองใช้รายวิชาเพิ่มเติมสังคมศึกษากับกลุ่มตัวอย่าง จำนวน 40 คน เป็นเวลา 1 ภาคเรียนในภาคเรียนที่ 2 ปีการศึกษา 2559 โดยดำเนินการดังนี้ 3.1) ทดสอบกลุ่มตัวอย่างก่อนเรียนโดยใช้แบบทดสอบวัดผลสัมฤทธิ์ทางการเรียนรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลาย 3.2) ดำเนินการจัดการเรียนรู้ตามหน่วยการเรียนรู้และแผนการจัดการเรียนรู้รายคาบที่จัดทำขึ้น ตามแนวทางการพัฒนารายวิชาเพิ่มเติมสังคมศึกษา จำนวน 2 ชั่วโมงต่อสัปดาห์ เป็นเวลา 10 สัปดาห์ในภาคเรียนที่ 2 ปีการศึกษา 2559 3.3) ประเมินความก้าวหน้าระหว่างเรียนของกลุ่มตัวอย่างโดยใช้การประเมินตามสภาพจริง การประเมินกระบวนการและผลงานตามเกณฑ์การประเมินแบบรูบริคส์ 3.4) ทดสอบกลุ่มตัวอย่างหลังเรียน โดยใช้เครื่องมือฉบับเดียวกันกับการทดสอบกลุ่มตัวอย่างก่อนเรียน 4) วิเคราะห์ข้อมูลจากการทดลองใช้รายวิชาเพิ่มเติมสังคมศึกษาโดยใช้ สถิติเชิงพรรณนา บันทึกพฤติกรรมการเรียนการสอน การแจกแจงความถี่ หาค่าเฉลี่ย ($\overline{X}$) ค่าเบี่ยงเบนมาตรฐาน (S.D.) ค่าร้อยละและค่าที่
 (t-test dependent) 5) นำผลการประเมินคุณภาพรายวิชาเพิ่มเติมพลโลกศึกษาโดยการทดลองใช้มาปรับปรุงแก้ไขรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายให้มีคุณภาพดียิ่งขึ้น

**ตารางที่ 3.4**

*สรุปขั้นตอนการดำเนินการวิจัย ระยะที่ 3 ทดลองใช้และประเมินประสิทธิผลรายวิชาเพิ่มเติมที่พัฒนาขึ้น*

|  |  |  |  |  |
| --- | --- | --- | --- | --- |
| วัตถุประสงค์ | วิธีการศึกษา | เครื่องมือ | แหล่งข้อมูล | ผลที่ได้ |
| 1. เพื่อศึกษาผลการนำรายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลกของนักเรียนมัธยมศึกษาตอนปลายไปใช้กับกลุ่มตัวอย่าง | 1. การจัดการเรียนการสอนรายวิชาเพิ่มเติมพลโลกศึกษาโดยใช้แบบแผนการทดลองแบบกลุ่มเดียวทดสอบก่อนและหลังการทดลอง(One Group Posttest Design)โดยกลุ่มตัวอย่างคือนักเรียนชั้นมัธยมศึกษาปีที่ 5 โรงเรียนแวงน้อยศึกษาในภาคเรียนที่ 2 ปีการศึกษา 2559 | 1. แผนการจัดการเรียนรู้รายวิชาเพิ่มเติม พลโลกศึกษา ที่พัฒนาขึ้น2. แบบวัดผลสัมฤทธิ์ทางการเรียน3. แบบประเมินคุณลักษณะความเป็นพลโลกด้านการมีวินัย มีจิตสาธารณะและความรับผิดชอบ4. แบบสอบถามความคิดเห็นต่อการเรียนรายวิชาพลโลกศึกษา | 1. รายวิชาเพิ่มเติม พลโลกศึกษา ที่พัฒนาขึ้น | 1. ได้ทราบประสิทธิผลของรายวิชาเพิ่มเติมพลโลกศึกษาที่พัฒนาขึ้นหลังจากการนำไปทดลองใช้กับกลุ่มตัวอย่าง |

 **8. กรอบการวิจัย (Research Framework)**

รายวิชาเพิ่มเติมสังคมศึกษาด้วยกระบวนการออกแบบย้อนกลับเพื่อเสริมสร้างความเป็นพลโลก

ของนักเรียนมัธยมศึกษาตอนปลาย

ระยะที่ 1

การศึกษาสภาพปัญหาและความต้องการรายวิชาเพิ่มเติมสังคมศึกษา

ระยะที่ 2

การพัฒนารายวิชาเพิ่มเติมสังคมศึกษา

**ระยะที่ 3**

ทดลองใช้และประเมินประสิทธิผลรายวิชาเพิ่มเติมสังคมศึกษาที่พัฒนาขึ้น

1.ศึกษาแนวนโยบายความเป็นพลโลก แผนพัฒนาเศรษฐกิจและสังคมแห่งชาติ ฉบับที่ 12 พุทธศักราช 2560/ พรบ.การศึกษา พ.ศ.2542/หลักสูตรแกนกลางการศึกษาขั้นพื้นฐานพุทธศักราช 2551

2.ศึกษาความคิดเห็นเกี่ยวกับความต้องการจำเป็นในการพัฒนารายวิชาเพิ่มเติม จากบุคคลที่เกี่ยวข้องผู้บริหาร ศึกษานิเทศก์ ครูผู้สอนสังคมศึกษา

2. สร้างรายวิชาเพิ่มเติมสังคมศึกษา

2.1 กำหนดรายวิชาเพิ่มเติมสังคมศึกษา

2.2 ยึดแนวนโยบายการศึกษาที่มุ่งเน้นความเป็นพลโลกและสอดคล้องกับสภาพของสังคมในปัจจุบัน

2.3 วิเคราะห์หลักสูตรแกนกลางการศึกษาขั้นพื้นฐาน กลุ่มสาระการเรียนรู้สังคมศึกษาศาสนาและวัฒนธรรมที่เน้นความเป็นพลโลก

2.4 วิเคราะห์มาตรฐาน/สาระการเรียนรู้/จัดทำคำอธิบายรายวิชา/จุดประสงค์การเรียนรู้/โครงสร้างรายวิชาเพิ่มเติม/หน่วยการเรียนรู้/แผนการจัดการเรียนรู้/การวัดและประเมินผล

2.5 ประเมินความเหมาะสมส่วนประกอบของรายวิชาเพิ่มเติมโดยผู้ทรงคุณวุฒิ/ผู้เชี่ยวชาญ

2.6 ปรับปรุงตามข้อเสนอแนะของผู้ทรงคุณวุฒิ/ผู้เชี่ยวชาญ

3.ศึกษาผลการใช้รายวิชาเพิ่มเติมสังคมศึกษา

3.1.ประเมินผลสัมฤทธิ์ทางการเรียน

3.2 ประเมินคุณลักษณะความเป็นพลโลกของผู้เรียนด้านการมีวินัย มีจิตสาธารณะเห็นประโยชน์ส่วนรวมและมีความรับผิดชอบต่อตนเองและสังคม

3.3 ความคิดเห็นของผู้เรียนที่มีต่อรายวิชาเพิ่มเติมสังคมศึกษา

***ภาพที่ 3.7*** กรอบการวิจัย